
Jauniems inteligentams 


Kol jaunas, o broli, sėk pasėlio 
grūdus ir dirvos neželdink!.. 

Kol dar idealais, o broli, gėriesi, 
tu siek idealo, tik doro ir aukšto. 

O skubink! Paskui tu... jų išsiža- 
dėsi del trupinio aukso, gardaus val- 
gio šaukšto. 

V. Kudirka. 


Jaunuoli, tu turi atnešti pasauliui 
spindinčią gyvybės ugnį, bet tu ne- 
atneši tol, kol pats nebūsi savo sielą 
ir kūną ištobulėjęs. 

Iškilus) 

28 moksleivai baigė šiemet Vytauto Didžiojo 
Vilniaus Lietuvių gimnaziją ir gavo brandos atestatus. 
Formaliai visi šitie jaunuoliai turi jau teisę vadintis 
inteligentais, bet iš tikrųjų dar daug reikia pasi- 
darbuoti ir gerai pažinti gyvenimas, kad būtų inteli- 
gentais pilna šito žodžio prasme. Gavę brandos ate- 
status, įgijote teisę laisvesniam gyvenimui; tėvai ir 
auklėtojai daug mažiau jus bevaržys, jums patiems 
reikės pasirinkti gyvenimo kelias, patiems reikės 
daugiau . galvoti, veikti, kovoti su įvairiomis gyve- 
nimo kliūtimis. 

Baigęs gimnaziją jaunuolis 
apie ateities gyvenimo laimę, pasiryžęs yra dirbti, 
daug nuveikti, tapti dideliu žmogumi; įsivaizduoja, 
kad jau jam daug lengviau bus gyventi, daug len- 


mėgsta pasvajoti 


gviau bus dirbti, daug mažiau beturės įvairių nemalo- 


numų, ateity gi susikūręs savo šeimą, bus pats laimin- 
gas ir naudingas visuomenei. Optimizmas yra geras 
dalykas, visi turime būti optimistai, tikėti savo ir mū- 
sų visuomenės gražia ateitimi, bet, kad vėliau neap- 
siviltume, reikia gerai susipažinti su gyvenimo tikre- 
nybe? Dažnai piktasis gyvenimo šaltis paveikia jau- 
nuolių karštas sielas, jaunuolis pradžioje gyvenimo 
kelio suklumpa ir nebetiki ateitimi. Ūžgęsta gyve- 
nimo meilės ugnelė, apatija apima žmogų. Daugelis 
jaunuolių trokšta dirbti, veikti, bet dažnai nežino, 
ko griebtis, kaip pradėti, kurią profesiją, kokį darbą 
pasirinkti. 

Visi didieji žmonės, kurie kūrė žmonijos kul- 
tūrą, tvirtina, kad laimės pagrindas ir džiaugsmo 
šaltinis yra pamėgtasis darbas. Daug buvo (ir yra) 
tikrų inteligentų, kurie visą savo gyvenimą dirbo 
naudingą visai žmonijai bei savo tautai darbą, ken- 
tė vargą ir skurdą, bet jautėsi laimingi, nes labai 
pamėgę buvo savo darbą. Jaunuolis turi pasirinkti 
tokią profesiją, kurią jis tikisi pamėgti, o ne tokią, 


iš kurios ateity daug pelno galėtų turėti. 
žinoma nekreipti dėmesio į gyvenimo 
kam tenka pasirinkti tokią profesiją, kuri atatinka 
tas sąlygas. Pavyzdžiui, Kudirka pasirinkęs buvo 
mediciną, vien tik delto, kad ji davė jam galimybę 
gyventi Lietuvoj ir dirbti tautinį darbą, nors medi- 
cinos jis nemėgo; jis mėgo literatūrą, muziką, pu- 


Negalima 
sąlygas, kai 


blicistiką, politiką, tuo darbu jis darė labai daug 
įtakos gyvenimui, veikė visą tautą, o pats gyveno 
beveik skurde, nes medicina užsiimti neturėjo ir 


laiko, o tautini darbą dirbo be jokio atlyginimo. Iš 
visų jaunuolių negalima reikalauti, kad jie taptų di- 
deliais visuomenės veikėjais, tam reikalingi ypatingi 
gabumai ir didelis idealizmas. Tie jaunuoliai, kurie 
tų gabumų ir idealizmo savo sieloj nejaučia, ge- 
riausiai padarys, jeigu jie pasirinks tokią profesiją, 
kurią jie gali pamėgti; pamėgę savo profesiją, joje 
išsitobulins, jausis patys pasitenkinę ir bus naudingi 
visuomenės nariai. Geri ir dori profesionalai, kurie 
aktingai dalyvauja nepartinio pobūdžio visuome- 
nės organizacijose, naudingesni yra visuomenei, ne 
kaip partiniai veikėjai, kurie dažnai neturi jokio 
idealizmo, o dirba politinį darbą vien tik savimeilės 
vedami bei karjeros trokšdami. 

Jaunieji inteligentai turi, žinoma, būti pasiryžę 
pasilikti mūsu krašte, ar jau bent dirbti tarp savujų 
ten, kur inteligentinės jėgos yra labai reikalingos. 
Baigusių augštesnius mokslus inteligentų po kelerių 
metų turėsime jau daug daugiau, negu dabar turime 
vyresniujų inteligentų. Vietų gauti bus nelengva, 
nors inteligentai mums ir labai reikalingi. Vyresnieji 
veikėjai nebegalės visiems vietų parūpinti, patys 
jaunesnieji turės tuo reikalu rūpintis. Gyvenimas jau 
dabar verčia visuomenę kreipti daugiau dėmesio 
į profesines vidurines mokyklas, nors ir nelietuvi- 
škas, o ne į gimnazijas ir universitetą. Augštesniųjų 
inteligentų turėsime daug, o visokių komersantų, 
technikų, kvalifikuotų ūkininkų, gerų amatninkų la- 
bai maža. Mūsų jauniems inteligentams ateities gy- 
venimu tenka labai susirūpinti, prie jo ruoštis rim- 
tai, rodyti daugiau savarankiškumo, drąsos, iniciaty- 
vos, energijos. 

Sunkios yra mūsų gyvenimo sąlygos, bet juk 
jų pakeitimas daugiausiai nuo mūsų pačių, ypač gi 
nuo jaunimo pareina. Niekas žinoma negali laiduoti, 
jog neįvyks kokia nors katastrofa, žemės drebėji- 
mas, baisus karas, kuris gali visa sunaikinti, mūsų 
kraštą ir Vilnių, nieko teigiamo mūsų tautai neduoti, 
bet juk ir atskiras žmogus niekuomet nėra apsau- 
gotas nuo visokių nelaimių, o vis dėlto jis dirba, 

veikia, rūpinasi savo paties ir savo šeimos ateitim.Gyve- 
nimas iš mūsų reikalauja realaus darbo. Kad butu- 
me tam darbui pasiruošę, turime turėti pasaulė- 
žiūrą ir nusistatymą. 

Visi vienodos pasaulėžiūros . būti. negalime, 
bet vienodo tautinio ir visuomenio nusistatymo dau- 
guma mūsų krašto inteligentų gali būti. Išsiskir- 
styti į partijas visai taip pat, kaip yra N. Lietuvoj, 
mums nėra jokio reikalo, nes mūsų gyvenimo są- 
lygos visai kitokios. Koks nusistatymas yra naudin- 
giausias mūsų krašto lietuvių visuomenei? Aišku, 
kad toks, kuris pirmoj vietoj stato tautybę, mūsų 
krašto darbo žmonių laisvę ir jų ekonominę gerovę. 
Tikyba neturi buti naudojama partiniams tikslams, 
neturi būti ir prieštikybinės akcijos. Atsižvelgdami 
į mūsų krašto tautinius reikalus vieni kitų įsitikini- 
mus turime gerbti  Savitarpė tolerancija yra kultū- 
ringų žmonių pažymys. Ateitininkijos idealus peršant, 
negalima remtis Amerikos lietuvių katalikų pavy- 
zdžiu, kaip tai darė vienas profesorius „Atžalos“ su- 
sirinkime. Mes gyvename visai kitokiose sąlygose, 
tikyba mūsų krašte naudojama politikos tikslams. 
Kai kurie mūsų ateitininkijos ideologijos jaunuoliai 
(o ypač jaunuolės) turėtų išsivaduoti nuo neapykan- 
tos, nukreiptos prieš kitokių įsitikinimų lietuvius. Tas 
pažymys juk visai nerodo jų krikščioniškų jausmų, 
ne neapykanta juk idealai skleidžiami. Tuo nekultū- 
rišku pažymiu pasižymi ir kai kurie kairiųjų pažiūrų 
jaunuoliai: jie dar nič nieko nepadarę, dedasi jau 
didžiausiais darbo žmonių gynėjais, į kitus žiūri su 
panieka, vadina buržujais, neigia tautybę. 

Siekdami mūsų visuomenei laisvos, šviesios 
ateities, turime visų pirma patys išsitobulinti. Ne 
kiekvienam bus lemta tapti dideliu rašytoju, išra- 
dėju, garsiu mokslininku, visuomenės vadu, bet 
kiekvienas vidutinių gabumų žmogus gali tapti tikru 
doru inteligentu, naudingu visuomenės nariu, geru 
lietuviu ir tikru žmogumi. 

1 D. A. 


Lietuvių ir gudų katalikų 
suvažiavimo pasekmės 


Daugelis buvo linkę manyti, kad įvykęs gegu- 
žės 4 d. lietuvių ir gudų katalikų suvažiavimas buvo 
sušauktas tam, kad apgintų lietuvių ir gudų katali- 
kų teises bažnyčiose. Arkivyskupas, kaip žinoma, 
tam suvažiavimui buvo priešingas; kunigai tame 
suvažiavime nedalyvavo; to suvažiavimo dalyviai pa- 
pasakojo jame labai daug faktų, labai nusiskundė 
nepakenčiama lietuvių ir gudų katalikų padėtim 
bažnyčiose;  priimtose rezoliucijose reikalaujama 
griebtis priemonių katalikų teisėms apginti, tam 
uždaviniui išspresti išrinktas 6 asmenų Komitetas, 
kurian iš lietuvių įėjo: dir. Juozas Kairiūkštis, p. A. 
Juknevičius ir d-ras V. Legeika, iš gudų: d-ras Hra- 
binskis, p. Peciukevičius ir p. Cikota. 

„Vilniaus Rytojus“ paskelbė tą suvažiavimą isto- 
rišku, po jo jau, pasak to laikraščio mes gyve- 
nam naujoj gadynėj, tai naujai  gadynei dirvą 
paruošęs Laikinasis Komitetas, dabar gi drauge su 
lietuvių ir gudų katalikų komitetu vykdysią gyveni- 


me tą naują gadynę, kurioj jau nė vienam katalikui 
skriaudos nebebūsią. 

Suvažiavimo išrinkto komiteto atstovai: pirmi- 
ninkas dir. J. Kairiūkštis ir vice-pirmininkas d-ras 
Hrabinskis apsilankę pas Jo Ekscelenciją arkivysku- 
pą ir prašę palaiminimo Komiteto darbams. Eksce- 
lencija pasakęs, kad jis lietuvių ir gudų katalikų su- 
važiavimą laikąs nekatalikišku, tiesiog nusistačiusiu 
prieš arkivyskupo asmenį, atvykusius pas jį asmenis 
nelaikąs to suvažiavimo delegatais, bet sutinkąs juos 
laikyti gerais katalikais, duodąs jiems palaiminimą, 
reiškiąs vilties, kad jie padėsią jam ir visai dvasi- 
škijai platinti katalikišką akciją, leidžiąs dabar ir ku- 
nigams su tais asmenims (bet ne kaipo su suva- 
žiavimo įgaliotiniais) dalyvauti šioj darbuotėje, prisi- 
laikant Dievo ir artimo meilės ir teisingumo. Dele- 
gatai sutikę, matyt, nebebūti „nekatalikiško“ suvažia- 
vimo įgaliotiniais „maloniu“ Ekscelencijos priėmimu 
nusiteikę apleidę jo rūmus. 

Po tokio „istoriško“ įvykic visai kitokią giesmę 
užgiedojo „Vilniaus Rytojus". Iš straipsnio „Dar del 
katalikų susivažiavimo" (Nr 45 (119) VI 4 d.) pasi- 
rodo, kad suvažiavimas buvęs kviestas ne lietuvių 
ir gudų katalikų kalbų teisėms ginti bažnyčiose, bet 
krašto dorovei sustiprinti, nes ji po didžiojo karo 
žymiai susmukusi. (Ar Vyskupas Matulevičius nieko 
neveikė?) „Tai matydami—rašo „V. R."— pradėjome 
ieškoti susmukimo priežasčių ir. -priėjome.. išvados, 
kad reikia sustiprinti mūsų brolių tikėjimas, reikia 
imtis katalikiškos akcijos, prie kurios kviečia visus 
katalikus Katalikų Bažnyčios Galva. Cia mes ir iškė- 
lėme mintį: sukviesti -platesnį katalikų susivažiavi- 
mą pasitarti tais klausimais“. Susitvėrusio lietuvių 
ir gudu katalikų komiteto delegatai dar sausio 14 
dieną buvę atsilankę pas arkivyskupą. Delegatai ne 
tik negavę arkivyskupo sutikimo suvažiavimui, bet 
išgirdę griežtą papeikimą jų sumanymui, neatsisvei- 
kinę išėję. Nežiūrint tokių pasekmių, iniciatoriai nuo 
savo sumanymo: šaukti suvažiavimą dorovei kelti ir 
tikėjimui sustiprinti, neatsisakę. Pasirodo, kad mūsų 
komitetninkų daug katalikiškesnių už esamą arkivy- 
skupą ir net patį popiežių, nes juk arkivyskupas yra 
popiežiaus atstovas vietoje, o tas atstovas nerado 
reikalinga tikėjimui stiprinti suvažiavimo šaukti. 

Susivažiavimas, „Vilniaus Rytojaus“ manymu, 
tikslą pasiekęs. Jei suvažiavimo iniciatorių tikslas 
buvo pritarti arkivyskupo akcijai, tai, žinoma, jis 
bus tikslą pasiekęs; bet juk suvažiavimo didelė dau- 
guma visai priešingą tikslą turėjo: tikslas buvo ap- 
ginti lietuvių ir gudų kalbų teises bažnyčiose; čia 
žinoma glūdi ir tikėjimo sustiprinimas, bet kodel gi 
arkivyskupas nepritaria? Kas čia klysta, ar tikėji- 
mo dalykuose „klysta arkivyskupas? 

Painiodami tikybą su politika ir tautybe, mūsų 
komitetninkai atsidūrė užburtame rate. Patys dabar 
nebežino, kas reikia labiau ginti, Bažnyčios autorite- 
tas. ar tautybė. Sunku manyti, kad jų tarpe būtų 
daug naivių žmonių, kurie tikėtų, kad jau dabar, 
po palaiminimo, tikrai prasidėjo nauja gadynė: iš 
lenkiškų bei gudiškų parapijų visi lietuviai kunigai 
bus grąžinti į lietuviškas bei mišrias parapijas, dau- 
gely bažnyčių pamaldos bus teisingai suskirstytos, 
kunigai gudai galės grįžti iš Amerikos ir Kanados, 
gudiškose parapijose bus įvestos gudiškos pamal- 
dos, kunigų seminarijoj lietuvis kunigas neberuoš jau 
lenkų kunigų pamokslams sakyti lietuviškose parapi- 
jose, kurie darko mūsų kalbą bažnyčiose, vietoj 

„vainikais“, sako „vaikinais“, žmonėms vietoj tiky- 
binių jausmų,, tik juokus sukelia ir atšaldo nuo ti- 
kybos. 

„Su didžiausiu pasitenkinimu -— rašo „V. R." — 
norime priminti mūsų skaitytojams pastatytas dvi 
būtinas sąlygas: Dievo ir artimo meilė ir teisingumas“. 
Arkivyskupas taip pasakė, bet juk arkivyskupas ne- 
pasakė ir pasakyti negalėjo, kad jis lig šiolei elgęsis 
neteisingai, jo įsitikinimu jis elgęsis teisingai, o su- 
važiavimo įsitikinimas buvo kitoks. Kaip čia dabar 
sutaikinti nesutaikomus dalykus. 

Jeigu visa akcija tik tam buvo daroma, kad 
mūsų kimitetninkai, pasinaudoję vieno uždaryto lai- 
kraščio sumanymu, pagaliau privedę prie to sveiko 
sumanymo pražudymo, nueitų į Kanosą, tai visai 
nereikalingas buvo visas tas triukšmas. 

V. 


Komitetas ir studentai. 


Birželio m. 7 d. pasirodė vienkartinis laikraštis 
„Studentų Balsas“. Įžangoj pasakyta, kad leidėjų ti- 
kslas yra tiktai atsakyti į „Vilniaus Rytojaus" straip- 
sni „Audiatur et altera pars“, kuriame studentai 
buvo apšmeižti, be to priversti yra padaryti tą vie- 
šą žygį ir delto, kad Laikinasis Komitetas lig šiolei, 
nors studentai ilgai laukę, neatitaisęs jiems padary- 
tų skriaudų stipendijų reikalu, su studentais elgiasi 
netaktiškai ir neteisingai. Patys leidėjai prisipažįsta, 
kad laikraštis išleistas skubotai ir delto netobulas. 
Skubotai tur būti delto, kad jis redaguotas egzami- 
nų metu, kada studentai daugiausiai turi darbo. Ko- 
rektūros klaidų labai daug, netobolumu ir nenuose- 
klumų randame ir turiny. Pats faktas leisti laikraštį 
vien tiktai tam, kad jame pasiskųsti visuomenei del 
įžeistos garbės ir stipendijų neteisingo skirstymo, 
nėra normalus reiškinys, bet nenormalės yra ir mū- 
sų gyvenimo sąlygos. Studentai kaltina ne tik ko- 
mitetą, bet ir visą mūsų inteligentiją. Ar nebus ta- 
čiau kalti ir patys studentai (juk ir jie inteligentai), 
kurie mūsų nenormalę vidaus gyvenimo tvarką to- 
leruoja (niekur bent tuo klausimu nepareiškė nusi- 
statymo), iš komiteto reikalauja tiktai teisingai 
skirstyti jiems stipendijas ir neįžeisti jų garbės. 
Teisingai sprendžiamas stipendijų klausimas tegali 
juk būti tiktai koaliciniame komitete, o ne partyvinio 
pobūdžio komitete. Specialė komisija tam reikalui— 
nerealus sumanymas, kol tebeturime visuomenės 
nerinktą komitetą. 

Inteligentijos daugumos opozicija Laik. Komi- 
tetui remiasi juk ne asmeniškais partyviniais sume- 
timais, bet turi principinį tautinį pagrindą. Visas 
švietimo ir labdarybės organizavimo darbas negali 
būti tik vienos partyvinės ideologijos veikėjų ran- 
kose. Nė viename kultūringame krašte to jau nėra, 
"mūsų gi gyvenimo sąlygose tai ypač žalinga, nes 
tos ideologijos veikėjai priklausomi yra nuo lietu- 
viams priešingų jėgų. Kaip yra rašęs vienas mūsų 
bendradarbis, nepriklausomai gyvenančioms tau- 
toms gal kartais diktatūra ir naudinga, bet mažu- 
mos teisėmis gyvenančioj 
pritarti negalime, nes ji yra žalinga mūsų tau- 
tos reikalams. Giliau suprastas tautinis reikalas to 
reikalauja, o ne partiškumas. 


visuomenėje diktatūrai ' 


„Vilniaus Rytojus išvadinęs studentus parazi- 
tais, dabar pridėjo dar naujų epitetų, pavadino stu- 
dentus dvasios paliegėliais. Jeigu taip iš tikrųjų ir 
būtų, tai kas gi kaltas? Jog jaunimo švietimo ir 
auklėjimo srity supremaciją ir vienybės laikais tu- 
rėjo „Vilniaus Rytojaus“ ideologijos asmenys. Tai 
kodel blogai jie auklėjo. Taip jau labai blogų pa- 
sekmių jų auklėjimas tačiau nedavė. Studentų dau- 
guma vergiškų jausmų neturi, jeigu juos turėtų, tai 
būtų paklausę ultimatiško Laik. Komiteto reikala- 
vimo, būtų gražinę poną Juknevičių sąjungon, kad 
gautų stipendijas. Grąsinimų nepabijojo, kovojo, kaip 
mokėjo, nors ne vienam tenka ir pabadauti. 


DMITRASKA. 


Š. m. gegužės 18 dienos įvykis Dmitraukoj, 
mažame sodžiuje netoli Varėnos, suvaidino labai 
svarbų vaidmenį lietuvių— lenkų santykiuose. Kaip 
iš tikrųjų buvo Dmitraukoj galime tik tiek pasakyti, 
kad nei lenku, nei lietuvių oficialūs pranešimai ne- 
atatinka tikrybę. Lenkų pranešime ne viskas buvo 
pasakyta (tai pastebėjo ir kai kurie lenkų laikraščiai, 
kaip štai „Kurjer Wilenski), lietuvių pranešime per 
daug buvo pasakyta, nes niekas nebuvo užmuštas, 
nebuvo ir bombos mestos į butą, kuriame buvo 
susirinkęs lietuvių jaunimas pasilinksminti, buvo 
muštynės kuriose keletas lietuvių ir vienas lenku 
kareivis tapo sužeisti. Dėl to įvykio Kaune gegužės 
23 dieną įvyko didelė protesto demonstracija, mi- 
tingas, pasakytos buvo kelios karštos kalbos. Viskas 
būtų buvę tvarkoj, jeigu po tų demonstracijų neat- 
sakomingi įsikarsčiavę jaunuoliai, kurių tarpe galėjo 
būti ir provokatorių, nebūtų išmušę langų lenkų 
įstaigose, ypač gimnazijoj ir gerokai apardę lenkų 
knygyną. Padaužų naikinimo darbą sulaikė policija, 
žmonių muštynių, pasak lietuvių laikraščių, nebuvę. 

Visi lietuvių laikraščiai tuos išsišokimus pasmer- 
kė, savaimi aišku, kad dėl Dmitraukos įvykio nega- 
lima kaltinti Kauno lenkus, pulti daužyti jų turtą ir 
įstaigas. 

Daugelis lenkų laikraščių Vilniaus krašte, Len- 
kijoj ir kitur dėl Kauno įvykių kelia dabar didelį 
triukšmą kaltina N. Lietuvos valdžią, visą visuome- 
nę, vadina lietuvius barbarais, nekultūriškais žmonė- 
mis. Sovinistinis lenkų jaunimas užsidegė neapykan- 
tos ir keršto jausmais, Vilniuje jau buvo keletas iš- 
sišokimų, lenkų jaunuoliai apkūlė keletą mūsų mok- 
sleivių, jaučiamas didesnis lenkų nepalankus nusi- 
statymas mūsų krašto lietuviams. Vilniuje, Varšuvoj 
ir kitur įvyko keletas didesnių susirinkimų, kurių 
rezoliucijose smerkiama lietuvių valdžia ir visuome- 
nė, kreipiamasi su skundu į Tautų Sąjungą ir visą 
kultūrinį pasaulį. N. Lietuvos lenkai parašė platų 
protestą, kurį paskelbė beveik visi lenkų laikraščiai. 
Po protestu pasirašė 23 veikiančios N. Lietuvoj 
lenkų kultūrinės organizacijos. 

Kaip vienos, taip ir kitos pusės šovinistinius iš- 
sišokimus smerkiame. Per šovinizmą ir neapykantą 
jokio teigiamo tikslo pasiekti negalima. Del Kauno 
įvykių negalima kaltinti visą lietuvių visuomenę 
ir valdžią, bet vis tik pageidaujama, kad atskiri 
atsakomingi asmenys būtų atsargesni su žiniomis 
gautomis iš neatsakomingų ar mažai atsakomin- 
gų asmenų ir kad atskiri visuomenės veikėjai 


4 i VILNIAUS ŽODIS 


M1112 


rašydami straipsnius bei sakydami prakalbas numa- 
tytu perkarštų savo žodžių pasekmes. Laisvo gyve- 
nimo sąlygose smarkauti žinoma nesunku, bet per 
dideli smarkavimai nieko teigiamo neduoda nei 
bendram tautos siekimui, nei ypač mums Vilniaus 
krašto lietuviams. 

Kai dėl šovinistinių lenkų laikraščių tvirtinimų, 
kad lietuviai esą barbarai, nekultūringi žmonės, ten- 
ka štai kas pasakyii. Prisiminus tokius faktus, kaip 
daugumos Lietuvos ir kitų lenkų inteligentų griežtai 
neigiamą nusistatymą lietuvių tautinio susipratimo 
akcijai (litvomanais, tai yra pamišeliais, buvo pra- 
vardžiojami visi susipratę lietuviai inteligentai); ne- 
suskaitomos riaušės bažnyčiose, kur lietuviai buvo 
puolami delto, kad vykdė išreikalautas teises savo 
kalbai, 1919 metų įvykius, kuomet, daug buvo šo- 
' vinistinių išsišokimų, nukentėjo ne maža atski- 
rų lietuvių ir lietuvių įstaigų; 1920 metų Suval- 
kų sutartį ir tuojau po to 9 spalio įvykį; Vilniaus 
lietuvių gimnazijos išmetimą iš valstybinių rūmų ir 
vaikų mušimą 1921 metais spalio mėnesį; 
33 Vilniaus lietuvių veikėjų (ju tarpe buvo ir keletas 
gudų) kalinimą ir ištrėmimą 1922 metais; 1927 me- 
tų retorsijas, kada keliolikas lietuvių kunigų ir daug 
kitų inteligentų buvo sukišti kalėjiman, uždaryta 
kelios dešimtys liaudies mokyklų ir mokytojų semi- 
narija ir dar daug kitų mažesnės reikšmės įvykių, 
prieiname išvados, kad daug daugiau skriaudų len- 
kai yra lietuviams padarę. Jeigu kokia nors tarptau- 
tinė nešališkų kultūringų asmenų komisija vienų ir 
kitų skriaudas susumotų, teisingai jas įvertintų, tai 
be abejo pripažintų, kad daugiau šovinizmo ir ne- 
apykantos būta lenkų pusėje. Dėl Dmitraukos ir 
Kauno įvykių netenka kaltinti nei lietuvių, nei lenkų 
tautos. 

V. 


Fritjof Nansenas 


Gegužės 13 d. Norvegijos sostinėj Oslo mirė, 
eidamas 69 metus, garsus norvegų asigalių tyrinėto- 
jas, mokslininkas, visuomenės veikėjas ir politikas 
Fritjof Nansen'as. Velionis gimė 1861 m. advokato 
šeimoj. Iš pat mažų dienų Fritjofas įprato į šaltį ir 
vėjus, kuria yra kasdieniai dalykai Norvegijoj, ir to- 
dėl iš jo išėjo vienas iš didžiausių šiaurės sričių ty- 
rinėtojas. Vos sulaukęs 21 metų jis išvyko „Vikin- 
go" laivu į šiaurę, pasiekė Spicbergeno, Islandijos ir 
Grenlandijos salas. Toj savo pirmoj kelionėj jis pa- 
sirodė drąsus keliautojas, atsparus ligoms ir blo- 
gam orui, akylas tyrinėtojas. Jau tada jam teko 
medžioti baltuosius lokius ir jūrų šunis. 1888 metais 
Nansenas išvyksta į antrą didelę kelionę. Būtent, 
jis su savo draugu, kapitonu Svendrupu, pasiryžta 
su sniegčiūžomis pereiti skersai per Grenlandijos 
salą. Tai buvo nepaprastai pavojingas sumanymas, 
nes ligtol dar nei vienas tyrinėtojas nebuvo tokio 
žygio padaręs. Kelionė gerai pavyko. Nansenas iš 
karto pagarsėjo ir jo vardas liko žinomas visam 
pasauly. 


1893 m. Nansenas susiruošė į didžiausią savo ` 


gyvenime kelionę. Jis išplaukė tam tyčia pastatytu 
„Fram“ laivu į šiaurę, norėdamas pasiekti, kaipo 
pirmas žmogus, šiaurės ašigalį. Sioj kelionėj, įvai- 


riose šiaurės srityse, amžino ledo ir sniego karaly- 
stėj. Nansenas išbuvo trejus metus. Buvo manyta, 
kad jis yra žuvęs, nes per visą tą laiką apie jį ne- 
buvo jokių žinių. Siaurės ašigalio Nansenas nepriėjo 
tik per 200—300 metrų. Jo laivas buvo apsuptas 
ledo kalnų, ir tolimesnė kelionė nebuvo galima. 
Grįžęs Nansenas, už savo moksliškus tyrinėjimus 
šiaurės sritims išaiškinti, liko paskirtas profesorium. 

Jau šių darbų būtų užtėkę Nanseno vardui 
amžinai įrašyti į mokslo istoriją. Bet jis pasireiškė 
ir kaipo savo krašto žymus politikas. Kiek laiko jis 
buvo Norvegijos pasiuntiniu Anglijoj ir Amerikoj. 
Tačiau labiausiai pasauly jis pagarsėjo pirmaisiais 
metais po pasaulinio karo, kai jis ėmė darbuotis 
Tautų Sąjungoj. Tautų Sąjungos pavedamas, jis ima 
rūpintis karo belaisviais ir tremtiniais. Nanseno pa- 
stangomis buvo pagreitintas ir sutvarkytas 400.000 
karo belaisvių grįžimas iš Rusijos. Jis taip pat rū- 
pinosi bulgarų, armėnų ir graikų pabėgėliais iš Tur- 
kijos. Siuo reikalų jam pavyko išgauti Tautų Sąjun- 
goj Bulgarijaj ir Graikijai paskolas pabėgelių reika- 
lams sutvarkyti. 

Daug pasidarbavo jis ir rusų emigrantams, pa- 
bėgusiems iš Sovietų Rusijos. Kadangi tie rusų emi- 
grantai, nenorėdami būti bolševikais, atsidūrė žmo- 
nėmis be jokios pilietybės ir jų nenorėjo pas save 
įsileisti jokia valstybė, tai Nansenas, Tautų Sąjungaj 
pritariant, tiems emigrantams sudarė savotiškus 
asmens dokumentus, taip vadinamus Nanseno pa- 
sus, su kuriais emigrantai gali laikinai apsigyventi 
visose valstybėse. Už tai rusų emigrantai jam yra 
labai dėkingi. 

Kai Sovietų Rusijoj, tuoj po vidaus karo, kilo 
keliose srityse badas, tai Nansenas čia pat sudarė 
paramos ir pagalbos organizaciją, kuri ėmė rūpintis 
badaujančiais. Už tokius savo didelius nuopelnus 
Nansenas 1921 m. buvo apdovanotas Nobelio taikos 
premija. 

Visą tad savo gyvenimą dirbo Nansenas žmo- 
nių gerovei. Ir nenuostabu todėl, kad žinia apie jo 
mirtį viso pasaulio šviesuomenės buvo priimta su 
dideliu nuliūdimu. 

Palaidotas Nansenas yra Oslo mieste valstybės 
lėšomis, su didelėmis iškilmėmis, kuriose dalyvavo 
visų valstybių ir Tautų Sąjungos atstovai. Nanseno 
vardas bus amžinai minimas, kaipo vieno iš didžiau- 
sių žmonijos vyrų. EMEIRE 


Literatūra ir gyvenimas. 
(Mintys iš paskaitos doc. P, Augustaičio, V. Kudirkos, L. U-te). 


Siandie kalbama ir rašoma apie įvairius mo- 
kslus: biologiją, astronomiją, teisę ir d. k. Literatūra 
yra taip pat mokslo šaka. Seniau mokslai nebuvo 
taip išsišakoję, susiskirstę, kaip dabar. Tik laikui 
bėgant ir didėjant žinijos turtui, mokslas susiskirstė 
į atskiras mokslo šakas. 

Literatūra yra tos knygos, kur kas nors yra 
sukuriama, kur yra įdėta žmogaus fantazijos, kur 
veikia žmogaus jausmas ir yra grožio, meno. Rašy- 
tojas vartoja žodžius, kaip skulptorius skaptuką, 
dailininkas varsas ir tepalą. 


Ne kiekvienas raštas yra literatūra. Literatūra 

yra tik tie raštai, kurie mumyse sukelia jausmą, 
grožį, smagumą. Klausimas kam tokie dalykai rei- 
kalingi? Paprastai, žmogus mėgsta pasigėrėjimą. 
Literatūros veikalai ir yra teikiami pasigėrėjimui. 
Mūsų gyvenimas nėra visuomet linksmas, bet būna 
ir liūdnas, todel jam reikalingas pasigrožėjimas. Ly- 
giai, kaip po ilgai apsiniaukusio oro trokštame 
saulės. 

Literatūra patarnauja dar tuo, kad ji atitraukia 
mus nuo paprasto, siauro gyvenimo ir perkelia 
į gražesnį gyvenimą. Mes pamatome gražią gamtą, 
žmones ir t. t. 

Tačiau dar maža būtų tų dviejų dalykų. Dar 
didesnė literatūros nauda ir reikšmė yra ta, kad per 
ją mes pažįstame gyvenimą. Vienas vokiečių mo- 
kslininkas yra pasakęs, kad gyvenimas tai yra susi- 
dūrimas su apylinka. Ir iš tikrųjų, juo žmogaus gy- 
venimas pasiekia platesnę apylinką, juo jis yra pil- 
nesnis, turiningesnis. Lygiai kaip medis juo didesni 
savo šaknimis pasiekia žemės plotą, juo jis yra gra- 
žesnis, didesnis. Taip pat ir žmogaus gyvenimas 
turtėja, gražėja, plačiau jį pažinus. 

Kiekvienas pasikalbėjimas su draugu, kiek- 
viena perskaityta knyga ir išklausyta paskaita, pra- 
plečia mūsų gyvenimo ribas. Ypačiai dailioji litera- 
tūra žodžiais suteikia mums daug turto. Jeigu 
mes skaitome kokį žymų literatūros kūrinį, tai mes 
žiūrime į gyvenimą ne savo akimis, bet to veikalo 
autoriaus—genijaus. Pav., skaitydami A. Mickevičiaus 
raštus, apie bajorų — šlektų gyvenimą, pamatome 
charakteringus šlektų bruožus. Tuo tarpu mes prasti 
žmonės, kartais to visai nepastebime. Taip pat im- 
kim  Duonelaičio raštuose vaizduojamą ūkininką, 
mes pamatome tai, ko per šimtą metų nepastebime. 
Todel per literatūros kūrinį mes ne tik pasigėrėjimą 
ir džiaugsmą randame, bet ir girdime genialaus, 
protingo žmogaus balsą, šauksmą. Anglų rašytojas 
Baironas savo veikalo „Donžuanas" charakterizuoja 
tų laikų Anglijos gyvenimą. Jis negali pakęsti, kad 


lordai — ištvirkėliai, neteisingai elgiasi ir tai, reiškia 
savo veikale. 
Literatūros veikalai skirstosi į kelias rūšis: 


drama, komedija ir t. t. Kartais tas gyvenimo balsas 
šaukia džiaugsmą, kartais iš skausmo verkia. Lite- 
ratūra tai yra: gyvenimo atvaizdas. Juo kūrinyje 
smarkiau ir genialingiau reiškiasi tas balsas, juo li- 
teratūros kūrinys yra vertingesnis. 

Pergyvendami draugo džiaugsmą arba liūdesį. 
tokį reiškinį suprantame ir kitus užjaučiame. Todel 
literatūros kūriniai ne tik mus supažindina plačiau 
su gyvenimu, bet ir giliau. 

Gyvenime susiduriame ir su kitais mokslo vei- 
kalais, pav. Niutono. Jų veikalai mums neparodo 
paties žmonių gyvenimo. Dažnai ateina kitas mo- 
kslininkas, esamas žinias papildo ir pirmieji 
lieka beveik pamirštami. Literatūros veikalai nie- 
kuomet nemiršta. Skaitydami graikų dramas ir 
šiandie randame pasitenkinimo, skaitome iš krikščio- 
nybės laikų, Šekspyrą ir čia randame naudingu, gy- 
venimo ribas plečiančių Minčių. 

Sios kelios pastabos verčia mus kaip galint 
daugiau skaityti, nes neskaitydami negalime pažinti 
gražesnio, pilnesnio gyvenimo, o tenkinsimės siauru, 
liūdnu gyvenimu; lygiai kaip paukščiai pabuvę nar- 
velyje, pripranta ir išleisti vėl grįžta atgal, pamirš- 
dami gražią gamtą ir laisvą gyvenimą. 

Jaunime! skaityk, skaityk... 


METAI BEGA. 


Metai bėga po metelių 
Ant kapu kryželių skaičius 
Auga nuolatos. 


Greit ateis ir laikas tas, 
Kaip svajones mūs visas 
Kapas teglobos 


Greit ateis ir mums tie metai, 
Kad gyvenimo verpetai 
Neš mus į kapus 


Greitai senatvė užėjus 
Išblaiškys mus taip, kaip vėjas 
Rudenio lapus 


Taip, kaip dūmus neša vėjas, 
Taip mus laikas palytėjęs 
Galingais sparnais. 


O jaunystės mūs svajonės 
Nesulaukdamos karionės 
Pražus su sapnais. 


Pražus su sapnais vargingos 
Nesulaukdamos laimingos 
Nušvintant dienos. 


O vargelyj sunaikintos 
Jaunos dienos, jaunos mintys 
Negrįiš niekados. 


* 3 * 
Nesoti dvasia, kur lakioji, 
Kur tavo norai taip plaukia, 
Ar nutilsi kada neramioji, 
Ar gal jau likimas taip šaukia, 
Kad tu nenurimtum 
Ir man vis primintum 
Apie mano skaudžiąją dali, 
Kuri man krūtinę 
Kausto graudine, 
Kad niekur nurimti negali. 
Kada gi, kada tu, mano krūtine, 
Užmiršuši sunkią kelionę 
Laisvai atsikvėpsi, širdie begaline. 
Apleidusi vargo karionę. 
Bet kas man nelaimė, 
Vargas ar baimė, 
Kas vyrui valingas likimas. 
Vargų aš nebosiu, 
Skausmuos nevaitosiu, 
Vaitot juk silpnų papratimas. 


A. Žukauskas. 

Žvaigždėtas dangus. 


Tamsią naktį danguje matyti begalinė daugybė 
žvaigždžių. Bet taip tik atrodo. Pabandykit tik pa- 
skaityti žvaigždes—ir suskaitysit.  Matomoj dangaus 
pusėje suskaitysit apie 3000. 

Gerai įsižiūrėdami į dangų pastebėsite, kad 
žvaigždžių spindėjimas ir spalvos nėra vienodos. 
Įsižiūrėkit į jų mirgėjimą, išskirkit tas figūras, kurias 
sudaro vienoj kitoj dangaus vietoj vadinamieji žvai- 
ąždynai. Cia įdomu tai, kad tos figūros nesikeičia. 
Žvaigždžių tolumas nuo viena kitos (jų padėtis) ne- 
sikeičia, todel jas ir vidina nejudamosios, skirtingai 
nuo kitų kūnų, kurių tolumas, arba padėtis, nuo 
žvaigždžių kitėja. 

Kiek jau amžių, kai žmonija žiūri į dangų. 
O tie žvaigždynai, kuriuos senų senovėje jau išskyre 
iš kitų, dar ir šiandie tebėra to pačio pavidalo. 

Mėgstas svajoti, mėgstas poeziją senovės grai- 
kas, gyvenąs šiltame krašte, dažniau už mus žiūrė- 
davo į dangų. Graikas jį mylėjo, ir laki jo vaiz- 
duotė įgyvendino jame savos mytologijos herojų. 
Šit, pavyzdžiui, Orijono!) žvaigždynas, medžiotojo, 
su oda ir basliu rankose. Septynis mėnesius persė- 
kiojęs Orijonas Atlanto dukteris, vadinamąsias Ple- 
jadas?). Dievai, pasigallėję vargšių Plejadų, pavertė 
jas karveliais, o paskui pasiėmė jas į dangu žvaig- 
ždėmis. Šioji grupė yra jaučio žvaigždyne. 


Ties Orijono kojomis guli jo šuo Sirijus. Da- 
bar šį žvaigždyną, o Sirijum ir dabar dar tebeva- 
dina visų šviesiausią jo žvaigždę. 

Visiems yra žinomas Didžiosios Meškos?) 


žvaigždynas. Rugpiūčio mėnesį, apie 10 val. nakties, 
graikai ją mato šiaurėje arti akiračio. Si žveigždžių 
grupė graikui atrodo panaši į vieną žvėrį, ir jisai ją 
vadina Meška, skirdamas jai ir mytą apie nelaimin- 
gąją Kalistą, kurią deivė Gera pavertusi meška. 

Kai danguje bus matyti mėnulis, tai įsižiūrėkit, 
kuri žvaigždė yra arčiausia jo. Pažiūrėkit į mėnulį 
kitą dieną, ir pamatysit, kad jis bus jau daug toliau 
į kairę nuo tos žvaigždės. Trečią dieną jis dar toliau 
nueis. Panašiai slenka kai kurios žvaigždės, bet tik 
daug lėčiau. Dar graikai jas pavadino planetomis, 
t. y. klajojančiomis žvaigždėmis, kad atskirtų nuo 
visų kitų, kurias vadina nejudančiomis, nes šiosios 


nuo viena kitos nenutolsta, jų padėtis tarpusavy 
nekinta. 

Aiškiausios (šviesiausios) planetos yra šios: 
Merkurijus, Venera, Jupiteris, Marsas i Saturnas. 


Norint surasti, kurioj vietoj dabar yra viena ar kita 
planeta, reikia žiūrėti astronomijos kalendorių. Saulė, 
panašiai kaip ir mėnulis, klajoja tarp žvaigždžių. 
Tik šio klajojimo, arba judesio, pastebėti negalima. 
Sviesūs saulės spinduliai, apšviėsdami žemės at- 
mosferą, užstoja (užtemdo) žvaigždes, kurios yra 
aplink saulę, ir mes jų nematom. 

Del to, kad saulė keliauja tarp žvaigždžių, mes 
"vasarą matome ne tuos žvaigždynus, kuriuos matom 
žiemą. 1 

Kartais danguje būna matyti visai kitokios rū- 
šies švytuliai, apytamsia spalva ir uodega, vienokio 
ar kitokio pavidalo. Tai yra uodegotosios žvaigždės, 


1) Orijiną lietuviai vadina Sienpioviais. 

2) Plejados, arba Sietynas. 

3 Lietuviai vadina šį žvaigždyną Grižulio. arba Grigo 
Ratais, 


arba kometos. Dažniausiai jos atsiranda netikėtai, 
matom jas tik kelias dienas ar kokią savaitę, 
o slenka jos tarp žvaigždžių gana greit: 

Turbūt kiekvienam teko matyti, kai staiga per 
dangų nuskrenda žvaigždutė. Nemanykit, kad tai nu- 
krito žvaigždė iš kurio nors žvaigždyno. Tos žvaig- 
ždutės, kurios buvo žvaigždynuose, ir dabar ten yra. 
Nuskrido ir sudegė mūsų žemės atmosferoje tik 
mažutis medžiagos gabalėlis, kuris, krisdamas per 
orą, įkaito ir sutirpo. 

Iš „Jaunimo". 


Sveikatos reikalu 


Nors sodžių gyventojai daugiausia turi gali- 
mybės nauduotis svarbiausiais sveikatos veiksniais: 
geru oru, saulės spinduliais ir sveiku maistu, bet jų 
sveikata mūsų krašte nei kiek ne geresnė už mie- 
stiečius. Tas pareina daugiausiai nuo to, kad sodie- 
čiai mūsų krašte gyvena skurde ir labai mažai tėrą 
apsišvietę. Aišku, kad tik skurdą ir tamsumą paša- 
linus tepagerės gyventoju sveikatos stovis. | svar- 
biausius sveikatos reikalus tačiau ir dabar turime 
kreipti gyventojų dėmesį, tuo uždaviniu susirūpinti 
turi ypač mokslus einantis jaunimas, kuris atostogų 
laiku gyvena sodžiuje ir susiduria su žmonėmis. 

Sodiečių gyventojų sveikatai daugiausiai kenkia 
nevykusi susituokimai, alkoholis ir nešvara. Jauni 
žmonės susituokdami visai nekreipia dėmesio į svei- 
katos stovį. Mūsų krašte labai išsiplatinusi yra džio- 
va. Daugelis tą ligą perserga visai jos ir nepaste- 
bėję, bet silpnesnius žmones ta liga nuveikia. Vy- 
ras vedęs džiovininkę (arba atvirkščiai) apsikrečia 
ta liga, vaikai gimsta silpni, nuo tėvų apsikrečia, 
visa šeima serga ir skleidžia tą ligą tarp giminių ir 
kaimynų. Jauni žmonės prieš apsivedimą turi būti- 
nai pasitarti su gydytojais. Yra daug ir kitokių ligų, 
kaip štai šv. Valento liga, įvairios nervų ligos ir ve- 
nerinės ligos, kuriomis sergantieji žmonės neturi 
moralės teisės susituokti, nes daro kitą žmogų ir 
busimus vaikus nelaimingais, daro žalos ir visai vi- 
suomenei, plečia išsigimimą. 

Alkoholio vartotojimas labai yra išsiplatinęs 
mūsų krašte, nors didelių girtuoklių ir ne daug te- 
turime. Alkoholio žalingumas daugiausiai pasireiškia 
tame, kad lytiniai santykiai dažnai vyksta veikiant 
alkoholiui. Girtų vyrų apvaisintos moterys gimdo 
silpnus vaikus. Tokie vaikai, jei ir užaugą, nėra at- 
sparūs ligoms, veikiau suserga džiova ir įvairiomis 
nervų ligomis. Su labai išsiplatinusiu degtinės var- 
tojimu visi mūsų krašto inteligentai, susipratę ūki- 
ninkai ir darbininkai turėtų kovoti, jei jau ne visai 
jos vartojimą pašalinti, tai bent naikinti paprotį ger- 
ti degtinę kiekvieną šventadienį ir kiekvienai pro- 
gai pasitaikius. 

Kūno ir buto nešvara daug dažniau sukelia 
įvairias ligas, negu susišaldymai, kaip tai daugelis 
mano. Žinome juk, kad kur daug nešvaros, dulkių, 
ten daugiau musių, blusų, utelių ir įvairių kitokių 
vabzdžių. Tie vabzdžiai yra daugelio ligų skleidėjai. 
Dar daugiau įvairiuose nešvarumuose yra nemato- 


_ mų mažutyčių gyvių, bakterijomis vadinamų. Bak- 


terijos yra visų limpamų ligų priežastys. Ne visos 
bakterijos vienodos ir ne visos vienodose sąlygose 
gyvena. Džiovos bakterijos gyvena sausose vietose, 

dulkėse; šiltinės, kruvinosios (dizenterijos) bakterijos 
mėgsta drėgnas vietas, gyvena žemėje, vandeny, 
ypač nešvariose vietose ir blogai įtaisytuose šuliniuo- 
se. Kad nuo vabzdžių ir įvairių bakterijų apsisaugoti, 
reikalinga labai švariai laikyti savo kūnas ir gyve- 
namasis butas. Bent kartą į savaitę reikia eiti pirtyn 
ar šaip bent kubile išsiplauti, dažnai keisti skalbi- 
nius; dažnai galvą plauti su šiltu vyrintu vandeniu 
ir muilu; rankas ir burną reikią prausti ne tik iš Pys 
to bet ir vakarais, kas vakarą valyti dantis dantų 
milteliais bei pasta su šepeteliu. 

Butai turi būti dažnai vėdinami, sienos ir lubos 
kas met baltinamos, nelaikyti butuose gyvulių ir 
paukščių; kuo mažiau turi būti kambariuose įvairių 
daiktų ir baldų, kad mažiau būtų vietos dulkėms ir 
daugiau vietos orui. Antklodės, priegalviai ir drabu- 
žiai bent kelius kartus į metus reikia iškabinti lauke 
saulėje, išmušti iš jų dulkes. Čiužinių (šienikų) šieną 
bei šiaudus reikia bent du kart į metus iškratyti, 
šienikus išskalbti. Visus baldus reikia laikyti švariai, 
dažnai nušlostyti dulkes. Jei namie yra ligonis, ypač 
džiovininkas, reikia kad jis nespjaudytų ant grindų, 
tam reikalui jis tur turėti indą su karboliu bei su- 
blimatu. Spjaudyti ant grindų negalima ir sveikiems 
žmonėms, nes ir sveiko žmogaus burnoj yra daug 
bakterijų, kurios nepatenka į jo kraują tiktai delto, 
kad su jomis kovoja įvairios organizmo dalys, ypač 
liaukos. Grindys turi būti kas dien valomos ir da- 
žnai plaunamos. Naudinga yra grindis tepti riebalais 
(aliejum), riebalai neleidžia dulkėms sukilti. 

Švariai turi būti laikomas ir kiemas. Visos ne- 
švarios vietos turi buti aplaistytos kalkio pienu. Su- 
linys reikia įtaisyti švarioj vietoj, kiek galima toliau 
nuo tvartų ir išeinamų vietų. Blogas vanduo yra di- 
džiausias žmogaus priešas. Suliniai turi būti labai 
švariai įtaisyti Jei šulinio sienos yra apipuvusios, 
žolėmis ir samanomis apaugusios, tai tokio šulinio 
vanduo yra kenksmingas sveikatai, tai pat kenksmin- 
gas yra dumblų užaugęs šulinys. Šulinys turi būti 
aptvertas, užsidaromas, su prirakintu prie svirčių 
semtuvu. Sulinio sienas kas tik gali turi daryti be- 
tonines. Tuo tarpu bent tiek svarbiausių žinių sutei- 


kiame. Sveikatos reikalais susirūpinti reikia, nepri- 
valome užmiršti, kad didžiausias mūsų turtas yra 
sveikata. Gyd D. A. 


Saulutė —gyvybės ir sveikatos 
šaltinis. 

Saulės spinduliai, perleisti per trikampį stiklą 
(prizmą), išsiskirsto į septynias spalvas: raudoną, 
oranžinę, geltoną, žalią, mėlyną ir Fioletinę. Už fiole- 
tinių yra dar vadinami ultrafioletiniai spinduliai, ku- 
rių mūsų akys nemato, bet jie yra labai svarbūs gy- 
vybei. 

Sitie spinduliai yra stačiai būtina gyvybei sąly- 
ga. Ten, kur šitie spinduliai nesiekia, gyvybė men- 
kėja ir nyksta. Ūltrafioletiniai spinduliai gydo tuber- 
kuliozą ir angliškąją ligą (rachitą). Kalnų visa reikš- 
mė gydymuisi iš to išeina, kad aukštumuose ultra- 
fioletinių spindulių yra daug daugiau negu žemu- 
mose, oras šituos spindulius labai sulaiko. Toliau pa- 
sirodo, kad ultrafioletinius spindulius labai sulaiko 
langų stiklai. 


Amerikos Jungt. Valstybėse Maine universitete 
buvo parodyti šitoki bandymai. Paimta 250 viščiukų. 
turinčių po vieną savaitę ir padalinta į du skyrius. 
Pirmas skyrius visą dieną galėjo būti saulėje ir tik 
naktį ar lietui užtikus buvo uždaromas pastogėn. 
Antras skyrius buvo auginamas stiklinėj pastogėj. 
Vadinasi ir šitie viščiukai visą dieną buvo saulė spin- 
duliuose, bet tik tokiuose, kurie perėjo per stiklą. 
Visi viščiukai gaudavo tą patį maistą ir priežiūrą. 
Po keturių savaičių tarp vienų ir kitų viščiukų pasi- 
darė didelis skirtumas. Viščiukai, auginami stiklinėj 
pastogėj, mažiau lesė, silpniau atrodė, buvo mažesni. 
Judesiai jų buvo lyg apsnūdę. Dar po vienos sa- 
vaitės antro skyriaus viščiukai vos laikėsi ant kojų. 

Sitie bandymai parodo, kaip svarbūs saulės 
spinduliai ir kaip kenkia langų stiklai. Dėlto buvo 
stengtasi padaryti toki stiklą, kurs ultrafioletinius 
spindulius praleistų ir tokį stiklą langams vartoti. 
Sitoks stiklas buvo Anglijoj padarytas ir iš jo buvo 
padaryta zoologijos darže (kuf laikomi įvairūs gy- 
vuliai) langai. Visi gyvuliai, kur buvo įdėti šito stiklo 
langai, labai pasitaisė. Po to pradėta šito stiklo lan- 
gai deti mokyklose. Ir čia pasirodė labai geri rezul- 
tatai: vaikų sveikata ir ūpas žymiai pasitaisė. Bet, 
deja, tas stiklas yra per brangus, kad jį galėtų visi 
vartoti. 

Kolkas vienintelis būdas gauti ultrafioletinių 
spindulių — tai atidarinėti langus ir būti kuo dau- 
giausia lauke, saulėj. 

Šitie spinduliai netik svarbūs tuo, kad žadina 
žmogaus gyvybę. Iš kitos pusės jie naikina ligų ge- 
malėlius: mikrobus, bakterijas. Užtat labai svarbu li- 
gonių rūbus ir kitus daiktus vėdinti atvirame ore, 
saulės spinduliuose. 

Apskritai saulutė — tai gyvybės šaltinis ir mes, 
šiaurės gyventojai, neturėdami jos perdaug, priva- 
lom kuo daugiausia jos spinduliais naudotis ne per. 
stiklus, bet atvirame ore. 

Sekant prof. Max. Müller. 


Kada pievos šienauti? 


Norėdami daugiau šieno gauti, daugelis mūsų 
ūkininkų susivėluoja su šienavimu. Jie mano, kad 
šienas nuo to nenustoja savo vertės. Žolė turi būti 
piaunama tada, kai iš jos galima gauti ir daugiau 
ir vienodesnio pašaro; be to šienas turi būti sudo- 
rojamas tokiu laiku, kada nuo žolių kuomažiausiai 
nulūžta lapelių, žiedų ir laibučių stiebelių. Pastebėta, 
kad žolės priauga tik iki tam tikram laikui, vėliau 
jos nustoja naudotis maistingomis dalelėmis iš že- 
mės ir kur kas mažiau besinaudoja iš oro. Pastebė- 
ta, kad tuo metu žolės kaip tik žydi. Pražydėjęs 
augalas pradeda nokinti grūdelius savo galvelėse bei 
varpose. Tada augalas naudojasi tik užsilikusiomis jo 
stiebe maistingomis dalelėmis, todel jo stiebas ir 
balsta, virsdamas šiaudu. Aišku, kad mums nėra rei- 
kalo ilgiau laukti, kol visi augalų stiebų syvai liks 
sunaudoti jų grūdžiukams nokinti. Taigi tinkamiau- 
sias laikas ir bus tada, kai dauguma pievų žolių su- 
žydi. | 

Žinome, kad pašarinės žolės skyriamos į aukš- 
tai ir žemai augančias; pastebėta, kad aukštai au- 
gančios žolės sužydi anksčiau, negu žemai augančios, 
ir kad belaukiant, kol pastarosios sužydės, pirmo- 
sios per tą laiką spėtų prinokti ir virsti šiaudais. 

Tiesa, tada gautume kiek daugiau šieno, bet 
jis būtų menkesnės vertės, daugiau šiauduotas ir 
blogiau gyvulių ėdamas ir sunaudojamas. Todel tvir- 
tai laikomasi tos nuomonės, kad vėlai šlenaujant 
` nustojama kurkas daugiau šieno kokybe, negu kad 
būtų gaunama pelno suvalius daugiau šiauduoto 
menkesnio šieno; todel geriau šienauti kiek anksčiau, 
negu vieną dieną pasivėlinti. Taigi ir šienaujama, ka- 
ea dauguma aukšstai augančių žolių sužydi. 

Nuštačius šienavimo laiką, imamasi darbo dal- 
giais ar tam tikromis mašinomis, kurios mūsų ūki- 
ninkų visai dar nėra vartojamos. 

Tas darbas visiems vra žinomas ir nėra reikalo 
apie ji kalbėti. Daug svarbiau tinkamai išdžiovinti 
nupiautą žolę. Ji turi būti taip gerai išdžiovinta, kad 
gelėtų ligesnį laiką stovėti, nenustodama maistingu- 
mo. Nupiautoji žolė vidutiniai turi savyje vandens 
iki 75°%, šiene gi turi likti jo ne daugiau 15—16*/o. 
Be to, geras šienas turi būti žalios spalvos, malo- 
naus kvapsnio ir nenustoti žiedelių, lapelių ir kitų 
maistingųjų augalo dalių. Todel džiovinant šieną rei- 
kia kiek galima mažiau jis vartyti. 

Norint turėti gero šieno, niekad nereikia jo 
džiovinti saulėje; pirma reikia jis būtinai palaikyti ma- 
žose krūvelėse vieną naktį, -ar tolygų laiką. Jei 
vasara lietinga, tai šienas tokiose kruvelėse praguli 
ir kelias dienas; tik toks, krūvelėse išgulėjęs šienas 
skleidžiamas ir džiovinamas saulėje. Dauguma mok- 
slo žmonių ri gyvanimo prityrimų rodo, kad rasos, 
ar mažo lietaus suvilgytas šienas darosi maistinges- 
nis. Tai aiškinama tuo, kad suvilgytame šiene ima 
rastis tam tikrų bakterijų, kurios ir daro jį ėdresniu, 
geriau gyvulių sunaudojamu. 

Tai visa turint omnyje, nesunku išdžiovinti šie- 
nas, jei dienos užtenkamai yra giedrios. Daug sun- 
kiau jis išdžiovinti lietingą vasarą. Bet ir čia yra bū- 
dų džiovinimo, apie ką, leidus Gerb. Redakcijai, ga- 
lėsime pakalbėti sekančiam „Vilniaus Žodžio“ numery. 

„Vėjas“. 


POLITIKOS APŽVALGA. 


Lenkija. Politinės ir ekonominės kovos tebe- 
sitęsią. Vyriausybė kovoja su seimu, seimas nori 
susirinkti svarbiems įstatymams išleisti ir sunkią 
valstybės padėtį apsvarstyti, vyriausybė neleidžia. 
Kuom tas viskas baigsis tuo tarpu sunku numatyti, 
anksčiau rudens netenka laukti svarbesnių įvykių. 

Anglija. Anglijoj, kaip ir kitur, sunki ekono- 
minė būkle. Bedarbių arti 2 milijonų, visus juos 
valdžia šelpia, bedarbių skaičius didėja. Darbo par- 
tijos valdžia del tos priežasties turi daug rūpesčių, 
konservatorių partijos opozicija parlamente paaštrė- 
jo, buvo jau bandymų nuversti valdžią, bet ją pa- 
laiko dar liberalų partija. Vyriausybėj įvyko ata- 
mainų, vienas ministeris Mosley. turėjo pasišalinti, 
kitas gavo eiti kitų pareigų, bedarbių klausimu la- 
biau susirūpino pats ministerių ‘pirmininkas Makdo- 
naldas. 

Indija. Indijoj neramumai nesiliauja, nors pa- 
staruoju laiku labai kruvinų susirėmimų nebuvo. An- 
glai pradėjo veikti griežčiau. Jie įvedė laikraščių 
cenzūrą, areštuoja ir kiša į kalėjimus visus vadus ir 
agitatatorius. Anglijos valdovas Indijoj vicekaralius 
lordas Irvin paskelbė atsišaukimą, kuriame sakoma, 


kad rudenį bus sušaukta Londone konferencija, 
kurioj bus nutarta pripažinti Indiją, kaipo Anglijos 
dominiją (nepriklausomybę po Anglijos globa). 

Palestina. Anglai, kaip žinoma, valdo ir Pa: 
lestiną. Žydai nori Palestinoj įkurti savo tėvynę ir 
iš viso pasaulio stengiasi sutraukti čia žydus, bet 
šitam priešingi tos šalies seni gyventojai arabai. 
Pernai arabai buvo sukilę prieš žydus ir riaušėse 
žuvo daug žydų ir arabų. Arabų Palestinoj su vir- 
šum 600.000, o žydų tik 100.000. Arabai pareikalavo 
iš anglų valdžios nebeleisti į Palestiną žydų. Kadan- 
gi arabus užtaria mahometanai, o jų Azijoj yra arti 
300 milijonų, kurių žymi dalis gyvena Indijoj, tai 
anglų valdžia pritarė arabams ir sulaikė žydų įvažia- 
vimą į Palestiną. Žydai tuo Anglijos valdžios parė- 
dymu labai pasipiktino, visame pasaulyje dabar ke- 
lia labai daug protestų prieš anglus. Visiems įtikti 
niekas negali. 

Italija. Italijos diktatorius Mussolini važinė- 
damas po Italiją pasakė keletą labai smarkių kalbų, 
kuriuose pabrėžė, kad Italija turi stiprinti kariuome- 
nę ir ypač laivyną, ji pradėsianti statyti 29 naujus 
karo laivus. Sitokios Mussolini kalbos labai nepatiko 
prancūzams. ltalu-prancūzų santykiai vis eina blo- 
gyn. Bijoma net, kad Mussolini norėtų atimti pran- 
cūzams kai kurias jų kolonijas Afrikoj, ypaš Tunisą. 
Tą savo apetitą aiškina jis tuomi, kad italų skaičius 
labai auga, žmonių prieauglis labai didelis, italai ne- 
begali sutilpti savo tėvynėje, prancūzai gi visai ne- 
sidaugina, jų beveik visai nepriauga, jiems nėra rei- 
kalo kitur kraustytis, darbininkų jiems truksta, be- 
darbių nėra. Prancūzai italų norų patenkinki nenori, 
geruoju be abejo savo kolonijų neatiduos. Ginkluo- 
jasi italai, ginkluojasi ir prancūzai. 

Rumunija. Netikėtai į Rumuniją grįžo „kuni- 
gaikštis Karolis, kuris del apsiveidimo su nekarališkos 
kilmės moterim, buvo nustojęs sosto įpedinio teisių, 
po jo tėvo karaliaus Ferdinando mirties karalium 
buvo paskelbtas Karoliaus kelių metų sunūs. Ka- 
dangi aukščiausios valdžios pareigas ėjo tam tikslui 
sudaryta regencija, kuri nesugebėjo tinkamai rūpin- 
tis valstybės reikalais, Rumunijos liaudininkų vyriau- 
sybė nutarė, kad jai geriau bus turėti reikalą su 
vienu asmenim, o ne su kelių asmenų regencija, 
ypač, kad kunig. Karolis dedasi liberalu. Karolį par- 
lamentas paskelbė karalium, visi gyventojai, išsky- 
rus vadimają liberalų (ištikrųjų konservatorių) par- 
tiją, tam pritarė. 

Tautų Sąjunga. Gegužės mėnesio Tautų 
Sąjungos Tarybos posėdis trūko tik 3 dienas. Svar- 
bių nutarimų šitame posėdyje nepadaryta. Tautų 
Sąjungos pilnumos posėdis įvyks rugsėjo mėnesį. 
Tame posėdy bus kalbama apie Briando Paneuropos 
projektą. Apie Paneuropos sumanymus rašome sky- 
rium. Tų sumanymų įvertinimą vėliau padarysime. 


Paneuropos projektas 


Žinomas Paneuropos judėjimo vadas Couden- 
hove Kallergi šios dienos Berlyno spaudoj paskelbė 
Paneuropos pakto projektą. Tuo projektu sąjunga 
turėtų būti pavadinta Europos valstybių sąjunga. Ji 
būtų laikoma įsteigta, jei paktą pasirašytų Europos 
valstybės, kurių bendras gyventojų skaičius sudaro, 
mažiausiai, 120.000.000. Ginčytini kompetencijos 
klausimai tarp Tautų Sąjungos ir Europos valstybių 

sąjungos bus sprendžiami mišrios komisijos. Valsty- 
bės, įeidamos į Paneuropos sąjungą, turėtų tarpu- 
savyje garantuoti kad ir toliau laikysis Tautų Sąjun- 
gos ir Kellogo paktų. Bet kuris užpuolimas vienos 
iš Europos valstybių sąjungos dalies būtų laikomas 
visos sąjungos užpuolimu. Visus konfliktus turėtų 
spręsti sąjungos teismas. Kilus konfliktui su valsty- 
bėmis, neį einančiomis į sąjungą, sąjungos nariai 
kreipsis į Tautų Sąjungą arba į tarptautinį Haagos 
tribunolą. Europos valstybių sąjungoj tautinės ir ti- 
kybinės mažumos naudotųsi vienodomis teisėmis ir 
galėtų laisvai vartoti savo kalbą. Visos politinės ir 
militarinės sutartys, kurios jungia kai kurias valsty- 
bes ir kurios prieštarauja paktui, būtų laikomos at- 
šauktos. Europos valstybių sąjungos organai yra šie: 


sąjungos taryba, sąjungos plenumo susirinkimas, . * 


sąjungos taryba sudarytų pirmuosius rūmus. Kiek- 
viena vyriausybė siunčia į sąjungos tarybą vieną 
atstovą su vienu balsu. Sąjungos biuras sudaro 
vykdomąjį organą. 

1929 m. rugsėjo 9 d. Ženevoje Europos val- 
stybės vienu balsu pripažino, kad reikalinga insti- 
tucija, kuri vienytų visas tautas federacijos ryšiais. 

Toji institucija duos galimumų palaikyti nuola- 
tinį tarptautinį solidarumą ir, reikalui esant, tuč tuo- 
jau susisiekti ir išspręsti visus klausimus, kurie liečia 
visas tautas. 

Prancūzijos atstovas Briandas gavo mandatą 
nustatyti šio sumanymo svarbiausius pagrindus. Kie- 
kviena valstybė turės juos panagrinėti ir pasakyti 
savo nuomonę iki š. m. liepos 15 d. Valstybių atsi- 
liepimai bus surinkti specialiame raporte ir įteikti 
apsvarstyti sekančiai Tautų Sąjungos sesijai. 

is žingsnis yra visiškai suprantamas, turint 
galvoje kolektyvišką valstybių atsakomybę už pavo- 
jų, kuris gresia Europos taikai politiniu, socialiniu ir 
ekonominiu atžvilgiu, jei tarp Europos valstybių 
nebus morališkų ir materiališkų ryšių. 

1. Europos valstybių Federacija turi būti su- 
derinta su Tautų Sąjunga. Ji jokiu būdu negali ma- 
žinti Tautų Sąjungos autoriteto ir privalo palengvin- 
ti jos darbą viso pasaulio tautų labui. 

2. Europos Federacija negali remtis kokia nors 
grupe Europoje, arba kitame kontinente, kuri nejei- 
na į Tautų Sąjungą. 

Gyvendinama griežtai priešingą senoms muitų 
sąjungoms sistemą, Europos Federacija turi būti pa- 
grįsta draugišku pasitikėjimu dažnai bendradarbiavi- 


mu su kitomis valstybėmis, vis viena ar jos įeina,, 


ar neįeina į Tautų Sąjungą. 

3. Europos federacija jokiu būdu negali įžeisti 
savo narių suverenumo teisės. 

Reikalinga nuolatinė institucija Europos valsty- 
bių Tautų Sąjungos narių konferencija, kuri būtų 
Europos Federacijos vyriausiu organu. Be to turi 
būti nuolatinis politiškas komitetas iš Europos kon- 
ferencijos narių ir sekretariatas. 

Būsimoji Europos valstybių konferencija ar ko- 
mitetas turi paruošti dirvą valstybių bendradarbiavi- 
mui šioje srity: bendra ekonomika, komunikacija, 
tranzitas ir finansai, higiena, intelektuališkas bendra- 
darbiavimas, tarpparlamentiniai santykiai, adminis- 
tracija ir t. t. 

Turi būti nustatyti nuolatinio Europos bendra- 
darbiavimo metodai, nustatyta bendradarbiavimo 
forma tarp Europos Federacijos ir valstybėmis, ne- 
įeinančiomis į Tautų Sąjungą. 


Pašaminės „Kultūros“ mokyklos mokinių ekskursija ir d-ro 
J. Basanavičiaus vardo mokyklos mokiniai prie daktaro J. Ba- 
sanavičiaus paminklo Rasų kapinėse. 1930-VI-10 d. 


KORESPONDENCIJOS. 


Pašaminė. Švenčionių apskr. Šių metų gegužės 
18d. „Kultūros“ mokyklos vedėjas A. Karužas su vieti- 
niu jaunimu buvo surengęs vakarėlį Vytauto Didžiojo 
mirties paminėjimui. Mokytojas S. paskaitė apie Vy- 
tautą D., jaunimas suvaidino Gogolio „Piršlybos“, 
vaikai— „Grybų barnis“. Be to scenoje dainavo cho- 
ras ir griežė stygų orkestras. Publikos buvo pilnas 
klūonas. Matėsi pora svečių ir iš Vilniaus. Vakarėlis 
pavyko labai gerai. Jaunimas šoko iki aušros. 

Pašaminiečiai yra labai patenkinti savo moky- 
kla, kurioje dirba labai energingas ir darbštus mo- 
kytojas. Dėka jo rūpeščiu pirmą kartą tapo padary- 
ta vaikų ekskursiją į Vilnių Sekminėms. 

Ekskursija atvyko Vilniun dar šeštadienį rytą, 
apsigyveno d-ro J. Basanavičiaus vardo mokyklos 
bute Tą pačią dieną šių dviejų mokyklų mokiniai 
su mokytojais aplankė Vilniaus miesto muziejų. 
Sekminių pirmą dieną ekskursantai buvo Kalvarijoj, 
iš kur grįžo garlaiviu. Pirmadienį buvo vakarėlyje, 
o antradienį —aplankė kartu su Vilniaus mokyklos 
mokiniais d-ro J. Basanavičiaus kapą Rasuose, ant 
kurio uždėjo atvežtą iš savo sodžiaus žalią vainiką. 
Prie lietuvių kareivių kapo vaikai sugiedojo himną. 
Be to, mokytojas stengėsi supažindinti vaikus su 
miesto gyvenimu. Vedžiojo juos gatvėmis ir aukstį 
rytą, ir dieną, ir vėlai vakarą. Aplankė daug bažny- 
čių, parodė aukštesnius namus, pavežiojo taksome- 
tru ir t. t. Vaikai, pirmą kartą pamatęs Vilnių liko 
sužavėti. Anot jų— galima būtų čia ir pasilikti, tik... 
nebus ko valgyti. 


N. LIETUVA. 


Jonas Šimkus iš Trečio Fronto paleido apy- 
saką pažymėtiną stiliaus gražumu. Pasakytume: taip 
būt rašiusi Žemaitė, jei „mokyta“ būt buvusi ir mū- 
sų dienas gyvenusi. Neilgame Simkaus kūriny yra 
per 30 dar beletristų nepavartotų žemaitybių, vi- 

siems betgi suprantamu. Greit pamatysim, ar bus Raš. Minsiovas Kaune. Gegužės m. 29 d. 
jau Lietuva Žemaitės įpėdinio susilaukusi su jos į Kauną atvyko iš Rygos žinomas rusų rašytojas 
temų ir fabulos įvairumu, keturiems tomams užte- S. Minclovas, kurio pagarsėjęs romanas iš Lietuvos 


kusių, pamatysim, ar mokės Simkus išvengt visų 
mūsų beletristų neišvengto trūkumo— fabulos nebu- 
vimo... Visi Trečio Fronto bėletristai džiugina kiek- 
vieną realistinės literatūros mėgėją (nors jie liepia 
save neo realistais vadint). 

Žemės ūkio ir pramonės paroda. Kaip 
jau rašėme, šio mėnesio 18 — 22 dienomis įvyks 
Kaune didžiulė žemės ūkio ir pramonės paroda. Pa- 
rodoj laukiama iki 150.000 lankytojų. Atvyksta labai 
daug ekskursijų, ypač iš Amerikos. Lietuvos firmų 
parodoj bus apie 150, Latvijos apie 50. Be to dar 
dalyvauja Sovietų. belgų, danų, šveicarų ir net ja- 
ponų firmos. Lietuviškos firmos parodoj išstatys 
odos, audinių, muilo, kartonažo, alaus, tabako, že- 
mės ūkio, mašinu pramonės, daug amatų ir namų 
dirbinių. Parodos lankytojams suteikiamos įvairios 
lengvatas ir patogumai. Birželio 21 d. parodos ko- 
mitetas rengia didelę gyvulių mugę. 

Dainų šventė Vytauto D. garbei. Paro- 
dos metu, birželio 20 d. įvyks Kaune milžiniška dai- 
nų šventė, kuri, kaip ir ž. ūk. ir pr. parodą įvyksta 
kas keleri metai. Dalyvausią apie 200 visos Lietuvos 
chorų su '8.000 dainininkų—ių. Reikia tikėtis, kad ta 
šventė, kaip parodė prieš tai buvusios, parodys tūk- 
stančiams klausytojų dainų šalies liaudies dainos 
tikrą grožį ir galybę ir padarys, aišku, didžiulį įspū- 
dį. Tai bus vienas gražiausių Vytauto D. garbei 
ruošiamų paminėjimų. 

Prof. Voldemaras garbės teisman. Del 
dažnai pasirodančių įvairiuose laikraščiuose prof. 
Voldemaro pasikalbėjimų, įžeidžiančių ne tik tauti- 
ninkų sąjungą, bet Ir Lietuvos valstybę, tautininkų 
s-gos O. Valdyba nutarė prof. Voldemarą traukti 
garbės teisman. 

Latvių dailininkų ekskursija V. 24 d. 
Kaunan atvyko ir kelias dienąs viešėjo latvių daili- 
ninkų, muzikų ir laikraštininkų ekskursija, iš viso 
21 žm. Svečiai aplankė meno staigas, žymesnes 
vietas ir t. t. 

Jubiliejai. Nesenai Kaune buvo minimis šie 
jubiliejai: A Rucevičiaus, slaptųjų vaidinimų organi- 
zatoriaus ir knygečio 50-ties metų amžiaus sukaktu- 
vės, dr. J. Šliūpo 50 m. tautinio veikimo jubiliejus 
ir gen. A Bulotos 75 m. gyvenimo sukaktuvės. 

Vaist. Teatro Gastrolės provincijoj. 
V. Teatras VI. 2 išvyko provincijos, kur per pora 
savaičiu duos spektaklius. Vaidins Mairomo 5 veik- 
smų istorinę dramą „Kęstučio mirtis“ („Vytauto iš- 
gelbėjimas"). V! Teatro turės, be abejo, provincijai 
didžiulės reikšmės. 

Be to, Sekminių švenčių metu kaikuriuose pro- 
vincijos apskričiuose dainavo žinomas mūsų dainius 
Kipras Petrauskas su viena geresnių mūsų operos 
dainininkių —V. Jonuškaite —Zauniene. Kaip matome, 
mūsų garsusis Kipras bevažinėdamas po platujį pa- 
saulį, neužmiršta ir mūsų provincijos, taip išsiilgu- 
sios dainos meno. 

Universiteto užuojanta. Be Lietuvos val- 
džios, del ašigalių tyrinėtojo Fr. Nanseno mirties 
užuojantą taip pat pasiuntė ir Liet. Universitetas. 

V. Teatro ir Operos sezonas pasibaigė 
paskutinėmis gegužės, m. dienomis. Nežiūrint to, 
V. Teatras, o gal ir Opera Parodos metu duos lan- 
kytojams visą eilę spektaklių. 


senovės „V. liasach Litvy“ („Lietuvos miškuose") 
prieš metus pasirodė ir lietuvių kalboje. Lietuvoj 
susipažinęs su istorinėmis vietomis jis rašysiąs ro- 
maną iš Vytauto D. kovų gadynės. 

Viso pasaulio lietuvių jaunuomenės 
kongresas, kaip jau rašėme, įvyko Klaipėdoje šio 
m. 10 d. Kongreso dienotvarkėj buvo ir žinomo 
mūsų rašytojo—mintytojo dr. Vydūno paskaita jau- 
nuomenei. Kongresan išvyko Vytauto D. Gimn. Vil- 
niuje abiturj. Vt. Alseika. Apie Kongreso darbus pa- 
rašysime kitam n-ry. 

Ž. U. ir Pr. Parodon Kaune pasiuntėme 
savo korespondentą. Parodos aprašymas bus įdėtas 
kitam n-ry. 

Potvynis Kaune. 27 d. gegužės mėn. smar- 
kus lietus užpylė gatves. Sugadinta keliai ir sutra- 
ukta telefono vielos. 

Kultūros švietimo d-jos narių susirin- 

kimas. Gegužės mėn. 21 d. šiauliuose įvyko „Kul- 
tūros“ Šviet. d-jos susirinkimas. 
Ši draugija leidžia mokšlišką žurnalą „Kultūrą“ 
ir užlaiko Liaudies universitetą. Nors materijalė pa- 
dėtis yra sunki, bet darbas varoma sekmingai. Per 
paskutiniuosius 2 metus L. Universitetas suruošė 
50 paskaitų. 

Socialdemokratų byla. Gegužes 28 d. ka- 
riuomenės teismas nagrinėjo kelių socialdemokratų 
bylą: Alf. Jakubėno, St. Galinio, K. Bartuškos, Ad. 
Dagio, Alf. Gučo, K. Ausiejaus, St. Vasiliaus ir Bi- 
gelio. Buvo kaltinami už ruošimą perversmo. Teis- 
mas visus išteisimo. 

Prašo pasigailėjimo. Kun. pralotas Olšau- 
skas nuteistas 6 metams kalėti už papildytą žmog- 
žudystę, prezidentui davė prašymą, prašydamas dova- 
noti bausmę. 

Lietuvos banko valdytojas. Ministerių 
kabinetas nutarė prisstatyti Respublikos Prezydentui 
Lietuvos banko valdytoju paskirti pris, adv. p. Vla- 
dą Stašinską. 

Naujas Universiteto statutas. Paskelb- 
tas naujas Universitetas statutas, kurį Respublikos 
Prezidentas patvirtino. Universitetas vadinsis Vytauto 
Didžiojo Universitetu. Nauju statutu aukštesnysis 
Universiteto personalas renkamas fakultetų ir per 
Senatą ir švietimo ministerį pristatomas Respublikos 
Prezidentui tvirtinti. Lig šiolei Universitetas turėjo 
pilną autonomiją, dabar tos autonominės teisės tapo 
bent kiek aprėžtos. 

Gegužės 23 dienos įvykių atbalsiai. 
Policija padariasi kvotą ir išaiškinusi, kas tuosė įsi- 
šokimuose ir langų daužyme dalyvavo. Jų esą apie 
60. Visi lenkų įstaigų langų daužytojai atiduoti 
teismui. 


Laiškas iš Argentinos. 


1930 m. vasario 16 d. nuvažiavau'ir aš Argen- 
tinon. Maniau, kad tenai bus galima užsidirbti dole- 
rių, kad sugrįžus padaryti savo tėvyškėje geresnį 
gyvenimą. Bet tikrenybėj pasirodė visai kas kita. 
Nuvažiavus man į Argentiną 18 dienu teko būti be 
darbo. Ne tik man vienam, — apie 3000 žmonių tu- 

rėjo šitaip gyventi. Jų tarpe buvo apie 200 lietuvių. 
Dabar Argentinoj gal keli šimtai tūkstančių bedar- 
bių. Ypatingai jų daug Buenos--Aires mieste. 

Devynioliktą, dieną mano buvimo Amerikoj 
nuėjau Jono Jokubaičio „Lietuvių Agencijon“, apie 
kurį girdėjome, kad duoda darbą gelžkelio tesime. 
Mane ir mano draugus lietuvius, jisai užrašė ir lie- 
pė ateiti kitą dieną. Atėjome kitą dieną, liepė dar 
kitą, ir taip jisai suvedžiojo mus visą savaitę, kol 
galutinai darbo neatsakė. Rusams gi tuo laiku, ir 
ukrainams davė darbo, kurie kitą dieną ir išvažiavo 
į paskirimo vietą. 

Turėjome eiti ir pirkti darbą Agencijoj. O dar- 
bas, lai apsaugoja nuo jo Dievas, ne tik mus, bet 
ir mūsų priešininkus. Dirbame juodžiausius ir sun- 
kiausius darbus, kad po 7 dienų nuo prakaito sta- 
čiai supuva ant kūno marškiniai. Labai yra karšta. 
Mūsų partijoj kasdien 10—15 žmonių apalpsta. Krau- 
jas bėga iš burnos ir nosies. Daug žmonių žūsta 
už nieką nuo įkandimo visokių vabždžių, gyvačių ir 
žvėrių, o daug ir juodieji prižiūrėtojai (taip vadina- 
mi kapitonai) užmuša. Savo akimis mačiau: — guli 
žmonės mirę, o jų lavonus drasko paukščiai. 

Gyventi man tenka, kaip ir visiems 'Europie- 
čiams, brizentinėse „palatkėse". Lygiai taip, kaip 
pas mus čigonai. Jos yra mažos — gal 2 žmonėms 
ir geras būtų, o reikia gyventi šešiems. Lietui ly- 
jant tenka gulėti kuone vandeny. Naktį neduoda 
užmigti visoki vabalai, kurie taip apkandžioja, kaip 
pas mus bitės. s 

Į dieną uždirbu 2 pesu (apie 3 zlotus). Stai 
kaip mūsų broliai gyvena Argentinoje. Taigi G. skai- 
tytojai praneškite saviesiems ir pažįstamiems, kad 
nevažiuotų į tą prapulties šalį, į Argentiną. Ir aš ti- 
kėjausi geresnią dalį čią rasti, bet dabar tik supra- 
tau kokią didelę klaidą padariau. Verčiau savo šaly 
ubagauti, negu kad svetimon nešti savo jėgas ir 
kaulus sunykimui. 

J Laurinavičius 


KRONIKA. 


Vilniaus Lietuvių „Kultūros“ švietimo 
draugijos metinis narių susirinkimas. Įvyko 
birželio 9 dieną. Dalyvavo 25 nariai ir keletas svei- 
čių, iš viso apie 30 žmonių. Skyriai delegatų ne- 
atsiuntė. Susirinkimo pirmininku buvo išrinktas pil. 
P. Karazija, sekretorium p. Čepulytė. Valdybos var- 
du pranešimą padarė d-ras Alseika. Iš pranešimo 
paaiškėjo, kad draugija turi tuo tarpu dar tik dvi 
liaudies mokyklas: vieną Vilniuje, kitą Pašaminėje 
Švenčionių apskryty. Pašaminės mokyklai steigti 
buvę labai daug kliūčių, inspektoratas nenorėjęs 
koncesijos duoti, nes Pašanimėje yra lenkų valsty- 
binė mokykla, iš kurios dabar visi lietuvių vaikai, 
arti 40, perėjo į „Kultūros“ draugijos įsteigtą lietu- 
višką mokyklą. Šiais metais valdyba gavusi iš 4 
valsčių sodiečių reikalavimų įsteigti jų sodžiuose 
mokyklas, pareiškimuose esą po 30—40 tėvų parašų. 
Del trijų mokyklų Valdyba padavusi jau valdžiai 
prašymus. Draugijos įregistruotų skyrių tuo tarpu 
tik du esą: Geliūnuos Gervėčių valsčiaus ir Kiek- 
štuos Tverečiaus valsčiaus. Buvę reikalavimų ir iš 
kelių kitų vietų, bet kai kur Centro Valdyba nera- 


dusi naudinga skyrių steigtį arba jie dar nepatvir- 
tinti. Įregistruotuose skyriuose esą po 40 nariu, sky- 
riai veikia gana gerai. Valdyba atlikus: daug ir kitų 
darbų, šelpusi, kiek lėšos leido, kai kurius našlai- 
čius moksleivius, steigusi knygynus, rengusi paskaitas 
vakarėlius, rinkusi aukų badaujautiems. Visiems 
tiems reikalams valdyba susirinkusi bent kiek aukų 
iš vietinės visuomenės, bet daugiausiai aukų (arti 
1.500 dolerių) valdyba gavusi iš Amerikos lietuvių 
visuomenės, kuriai valdyba davusi apyskaitą ir pa- 
reiškusi širdingą padėką. Paskutiniu laiku kasoj pi- 
nigų visai nebesą, net jau pasiskolinta, bet valdyba 
tikisi, kad Amerikos lietuvių visuomenė aukų atsiųs, 
nes pasitikėjimas „Kultūros“ draugija visuomenėje 
labai padidėjęs, visa sveikai galvuojauti lietuvių in- 
tetigentija „Kultūros“ draugijai pritaria ir randa, kad 
ji Rytų Lietuvoj būtinai yra reikalinga. Savaimi su- 
prantama, kad „Kultūros“ draugija jokio partyvinio 
pobūdžio neturi, yra tiktai švietimo organizacija. Re- 
vizijos Komisija radusi visus dokumentus tvarkoj, 
visos išlaidos pateisintos dokumentais. 

Po Valdybos ir Revizijos Komisijos pranešimų 
ėjo naujos valdybos ir Revizijos Komisijos rinkimai. 
Į Valdybą slaptu balsavimu išrinkti tie patys asme- 
nys, kurie taip pat pasiskirstė ir pareigomis, būtent: 
pirmininkas d-ras D. Alseika, vice-pirmininkas St. 
Matijošaitis, iždininkas dŽras J. Šlapelis, sekretorius 
P. Tamulevičiūtė, narys be pareigų A. Valaitis. Kan- 
didatais išrinkti P. Karazija ir A. Krutulis. | Revizi- 
jos Komisiją išrinkti: V. Kairiūkštis, VI. Narbutas ir 
A. Birinčikas. 

iš Vytauto Didžiojo Komiteto. Birželio 
6 dieną įvyko Vytauto Didžiojo Komiteto posėdis 
su provincijos nariais. Keturių narių komisija turė- 
jusi pasikalbėjimą su Lenkų V. D. Komiteto atsto- 
vais, bet nieko konkretaus nesužinoję ir nenutarę, 
lenkai kvietę lietuvius pasiųsti delegatus į lenkų 
organizuojamą viso krašto komitetą, bet lietuvių de- 
legatai pareiškę nuomonę, kad Lietuvių Komitetas 
delegatų nesutiksiąs siųsti, tam komisijos nusista- 
tymui visi Lietuvių Komiteto nariai ir pritarę. Su 
gudais dar Komisija nesikalbėjusi. Susirinkime kilo 
įvairių sumanymų del iškilmių  ruošimų ir paminklo 
statymo. Kadangi Vilniaus Kapitula nesutikusi leisti 
statyti sarkofago Katedroje, nutarta įmūryti šv. Mi- 
kalojaus bažnyčioje marmūro lentą su atatinkamu 
parašu. Išrinkta akademijai ruošti Komisija į kurią 
įėjo: kun. d-ras A. Viskontas, d-ras D. Alseika, K. 


Stašys ir A. Juškevičius. Komisijai patarta koop- 
tuoti į komisiją choro vedėjas A. Krutulis. 
Talentų ar mecenasų skurdybė? |. VI. 


Vytauto Gimnazija rodė visuomenei savo mokinių 
pažangumą muzikos srity. Bet visuomenė neatėjo 
mokinių džiaugsmu pasidžiaugt... (mat, graži buvo 
vasaros diena). Peržvalgos programoj buvo daugiau 
ne 30 nr; kurius atliko 100 mokinių. Nekalbant apie 
dainavimą, kurs dėstomas kiekv.gimnazijoj, Vytauto 
Gimnazija tuo yra už kitas pranašesnė, kad turi dar 
4 muzikos mokytojus (2 rusu ir 2 lenku) mokančių 
įvairiais instrumentais. Visą muzikos dalyką tvarko 
prof. Galkowski, baigęs rusų laikais konservatoriją. 
Popietinėmis muzikos pamokomis per dvejus metus 
tiek išmokinta, kad skambino Grigą ir Šopeną. Ga- 
bumų kokių nematyt, išskyrus Zacharą, Karosą, Ve- 
leckį. Vytauto Gimnazijoj užpernai gabesnieji moki- 
niai galėjo dar paišybos atskirai mokytis vadinamoj 
Kairiūkščio studijoj. Lenkijos pedagoginėj parodoj 

lietuvių gimnazistų darbai (Drėmos Macutkevičiaus, 
Butkūno, Kasciuškos) neturėjo sau lygių, nors Len- 
kijos gimnazijos eksponatų buvo keli tūkstančiai. 
Dabar. studija panaikinta, nes trūksta lėšų. (Vos 1002 
auks. tereikėję, ir studija būt tebegyvuojanti). Jeigu 
paišybos mokytojas Kairiūkštis laiko lenkiškas pa- 
skaitas meno skyriaus Universiteto studentams, tai 
savo žinių ir darbo jis, rodos, nepaskystų ir lietuvių 
jaunimui. Jeigu netrūksta lėšų rautams (pav. Šven- 
čionių Ryto sukaktuvinis balius!) kur paleidžiama 
kelis šimtus auksinų ne privatinių lėšų, tai antatiek 
paskyrus paišybos ar teatro studijai, nauda būt de- 


šimteriopa. Rautais niekam neužimponuosim, nes 
lenkai visados bus šioj srity išmoningesni... Ar tai 
ne skaudu, kad Vilniaus mokyklos po 10 metų 


darbo tėra davusios 1 balsesnę dainininke (lenkų 
konservatoriją išėjusią)? Ar jau taip mūsu kraštą 
lenkams valdant nuskurdo, kad ir talentai imtų nykt? 
Juk prieš karą Vilniaus kraštas davė 2 dideliu 
dailininku, kuriais Lietuva didžiuojas: Čiurlionį ir 
Petrauską. 

Lenkijos Prezidentas Vilniuje. 
14 d. atvažiavo į Vilnių Lenkijos Prezidentas p. I. 
Mošcicki's. Lenkijos Prezidentas Vilniaus krašte 
viešės ligi liepos mėn. 2 dienos. 

Gimnaziją baigė 28 abiturientai. Visus 
egzaminus išlaikė ir gavo brandos atestatus šie Vy- 
tauto. Didžiojo Gimnazijos mokiniai humanistai: 
Abaravičius Mykolas, Alseika Vytautas, Astaška Jo- 
nas, Bielinis Stanislovas, Blaževič.us Silva, Budre- 
vičiūte Ona, Burokas Augustinas, Tijūnelytė Jadvyga, 
Celnaitė Apolonija, Cenys Pranas, Grybauskas Pe- 
tras, Kazlauskas Jokūbas, Kuzmickaitė Viktė, Mar- 
kavičius Juozas, Micevičius Juozas, Pangonis Anta- 
nas, Samakaras Albinas, Samakaraitė Juozapa, Ste- 
ponavičius Julius, Sikšnytė Elena, ZŽegždrinis Juo- 
zas, Žilėnas Vincas, Estka Ričardas,—realistai: Bal- 
čiukas Petras, Blaškauskas Kazys, Macutkevičius 
Boleslovas ir Pūkas Vladas. Širdingai sveikiname. 


Smerktinų įvykių smerktinas atbalsis. 
Sekminių lenkų mitingas, pasmerkęs kauniškių len- 
ku įstaigų apdraskymą buvo Vilniaus miesto salėj. 
Žmonių buvo gana daug: ne 50 kaip rašo „V. R.” 
ir ne 2000, kaip rašo „Dz. Wil."“, bet su viršum 500. 
Pirmininkavo profesorius Erenkreicer; jis ir kiti kal- 
bėtojai pakartotinai minėjo, jog lenkai nejaučią jo- 
kios neapykantos lietuvių tautai, visų lietuvių ne- 
kaltiną, tik Kauno valdžią smerkią. Bet greta tų žo- 
džių buvo ir labai negražių: „visa lietuvių tauta ga- 
lėtų sutilpt lenkų sostinės kinuose... Per 23 gegužės 
įvykius Kaune „pobito polaków”... Lietuvos valdžia 
Ivykių nepasmerkė ir atpildo nepadarė... Kalbant 
lenkiškai Lietuvoj tuoj išgirsi r kšmą: „šalin į Variu- 
ką"! Universiteto prof. P. Erenkreicer leido šitokius 
prasimanymus skelbt. (Ne visi tokie ir profesoriai 
nes pav. prof. Košcialkowski's pėr pamoką pasakęs, 
jog netikis „lenkų laikraščių žiniomis apie Kauno 
įvykius). Koks ponio iš Vilkmergės, 5 metus kalėjęs 
Kaune už Pochodnios mokyklą, dėstė, kad žmonės 
Lietuvių nepatenkinti dvarų dalinimu, nes nebesą 
kur.-beuždirbt duonos: kolonistai ir duodami po 7 
ha žemės nenorį imt. Visa lenkų neapykanta einanti 
iš lietuvių gimnazijų, o žmonės lenkus mylį. Ora- 
toriai kvietė valdžią „prispaust Lietuvą prie mūro", 
susirinkimas pasiuntė karingas telegramas Preziden- 
tui ir Marš. Pilsudskiui; girdėt buvo iš publikos bal- 


Birželio 


sų— prašyt reikia Želigovskio, 
Kauną... 

Prie ko priveda aklas šovinizmas. 29 d. 
gegužės mėn. jaunuolių banda, kurių tarpe buvo 
lenkų moksleivių ir studentų, puolė ramiai stovin- 
čius Katedros sodely lietuvių moksleivius ir smarkiai 
apdaužė. Nukentėjo: Astaška, Jankauskas, Sukackas 
ir Valiukonis. 

Svečiai. 29 d. gegužės mėn. atvyko į Vilnių 
Rygos lietuvių gimnazija: moksleiviai ir mokytojai, 
iš viso apie 90 asmenų. Vilniuje aplankė istorines 
ir šiaip žymesnes vietas. 31 d. geg. mėn. svečiai iš- 
važiavo. Vietinė visuomenė ypač jaunimas svečius 
širdingai priimenijo. 

Areštavo mokinius. Kaip „Słowo“ praneša 
gegužės mėn. 25 d. tapo areštuoti peržengiant 
administracinę liniją: K. Čibiras, A. Raginis ir Bar- 
toška, visi V. D. G. mokiniai. s 

Areštuotas studentas Zižmaras. Prieš 
mėnesį išteisintas b. skautų vadas Žižmaras nežino- 
mų priežasčių vėl suimtas, sėdi Lukiškio kalėjime. 

Gimnazijos koncertas. Birželio 15 d. Pir- 
klių Salėje buvo Vytauto Didžiojo Vilniaus lietuvių 
gimnazijos koncertas. Gimnazija pasirodė turinti la- 
bai gerą chorą, gerą orkestrą, vieną gerą smuiki- 
ninką ir kelias geras solistes, tos gimnazijos auklė- 
tines. Koncerte dalyvavo ir mūsų žinoma dainininkė 
p. M. Prandūzevičiūtę, kuri labai gražiai padainavo 
kelias arijas iš operų. Publikos mažai tebuvo. 


kad nuėjęs nubaustų 


Nuvėsšusios Nau ienos. 


Vilnius pusiau. Krikščionių-demokratų atstovai 
Vailokaitis ir Jokantas pripažinę, jog Lenkija yra tuo 
kaimynu į kurį turinti Lietuva atsiremti, taip. neper- 
seniai parašė lenkų laikraščiai, minėdami nenusise- 
kusias pastangas sufederuot Lietuvą su Lenkija. Mi- 
nėtų Lietuvos atstovų žodžiai buvę lenkų užproto- 
koluoti. (1921 m. pasitarimuose su lenkais). Siemet, 
girdėt, krikščionys demokratai esą dar labiau sumin- 
kštėję, nes jau kalbą apie Vilniaus padalinimą lenkų 
ir lietuvių tarpe: Lietuvai tektų... Šnipiškis ir 5 Žvė- 
ryno gatvės. 

Lenkų generolynas Vilniuje gailestauja Vyskupo 
Matulevičiaus! Taip, nes lietuvis vyskupas jiems ne- 
draudęs katedroje pirmose vietose prie altoriaus, 
o debartinis arkivyskupas karininkų nei generolų 
nebejleidžiąs į tas garbingas vietas. Buvęs pasiųstas 
ultimatumas, bet arkivyskupas jo neišsingandęs, to- 
dėl kariai dabar boikotuoją katedros pamaldas. Ar- 
kivyskupas teip griežtai pasielgęs tik Vatikano nu- 
rodytas. Sventoji apeigų kongregacija buvus; paklau- 
sta: 1) Ar toleruotinas yra iš senovės sekamas pa- 
protys, kad pasauliniai asmenys per iškilmingas mi- 
šias eitų į presbiteriją ir ten stovetų ar sėdėtų? 
2) Ar tatai yra leistina Respublikos vietos karinin- 
kams? 3) Ar leistina, kad pamaldų metu civilinės 
valdžias aukščiausis atstovas sėdėtų pakeltoj vietoj 
prieš apdengtą klūpomą stalelį 2 karininkų asistuo- 
jamas? Sv. kongregacija daug galvojusi atsakė į 1 ir 
2 klausimą — ne, 0 į 3 — taip. (1930 IV 12). 

Moniuškai, buvusiam vargoninkui, o dabar gar- 
siam kompozitoriui Lenkijoj neseniai pastatytas jau 
ne pirmas paminklas. Apie Moniuškos tautiškumą 
turime įdomių žinių: 


Nr 

„Nieko naujo neesu sukuręs—ta pati mintis, 
kuri skamba mano kuriniuose, sruvena senovinėse 
žemaičių dainose nuo Nemuno lig Baltijos, nuo Prū- 
sų lig Kuršo. Išgirsi ją Nevėžio ir Dubysos pakran- 
tėse, ant ryto rasos sparnais atskriejančios į mūsų 
klausą; pajusi ją į tavo širdį dusnojančią pavakarė- 
mis atplūdusią su besileidžiančios saulės spinduliais. 
Yra tai giesmės, kurias tolimi amžiai atidavė Že- 
maičių liaudies atminčiai, ir kurias jis moka perduot 
jausmingais ir įvairiai iškilmingais balsais, savo svei- 
kaja krūtine geresnės ateities besiilgėjančia. Aš nie- 
ko nesukūriau: jausmingomis jaunystės dienomis 
keliaudamas po Žemaitiją, prikvėpavau žmonių dai- 
nų kvapo ir nenoroms suliejau į visus mano kuri- 
nius, gerbdamas jį kaipo šventą tolimiausių Paikų 
palikimą ir kaipo akivaizdinį įrodymą lietuviams 
įgimto poetiškumo“. Žinau, sako Triplin, jog tokioje 
dvasioje kalbėjo man Moniuška, tik toli gražu gra- 
žesniais žodžiais. 

Maniuška teip jautrus kaip Meyerberas ir dar 
gilesnis Žemaičių raudomis sužavėtas dar didesnius 
sukūrė dalykus... Būdamas Žemaitijoj turėjau progos 
keletą kartų, auštant ir brėkštant, patikrint Maniuš- 
kos žodžių teisingumą: Žemaičių raudos gal įkvėpt 
tauriausias mintis ir sukurt šedervus". D-ras Triplin. 

Apie Kauniškius lenkus istorikas Jakubowski 
išspausdino raštą, kurs labai turės būt mūsų „len- 
kams" nemalonus, nes mokslininkas įrodo vadin. 
„lenkų" lietuvišką kilimą. Jakubowski kalba apie 
2000 ket. kil. plotą 60,000 gyvenamą, kur esą 30,000 
lenkais save vadinančių; seimą renkant to ploto gy- 
ventojai šiteip balsavo už lenkų sąrašus: Babtų 
vals. 60°/, Turženų 63, Vendžiogalos 72, Lapių 90°/o, 
Jonavos 45, Dotnuvos 44, Žeimų 44, Raudondvario 
39, Kedainių 37°/ balsavo už lenkų sąrašus. Fanta- 
zija vadindamas lig šiol skelbtą teoriją apie Lietu- 
vos kolonizavimą lenkų belaisviais, Jakubowski, rem- 
damasis Ptašickio išleistais Lietuvos ricierių sąrašais 
1567 m., parodo jog tais metais minėtas vietos šlė- 
ktų tirščiausiai buvusios gyvenamos. Tie šlėktos 'su- 
"lenkėję XIX amž. įpusėjus: kai rusai užsimoję Lietu- 
vą atlenkint, tada ir laimėjusi lenkų kultūra. Džiūgu 
mums yra matyt lenkų profesoriį bent dabar pripa- 
žįstantį, ką visados skelbė lenkų pravardžiojamieji 
litvomanai. 

Ilga Vytauto nosis lenkų pramanyta! „Kastiuš- 
ka, Lenkų diktatorius 1794 m., buvo plačiai pagar- 
sėjęs savo išvaizdos bjaurumu. Tačiau lenkai švęs- 
dami jo jubilėjų atvaizdavo jį labai gražiu ir simpa- 
tingu vyru—rašo poni Paškevičienė. Tą patį esą rei- 
kalinga ir mums lietuviams su Vytautu padaryt. 
„Man pavyko įtikint dailininką Aleksandravičių—rašo 
ji kad Vytauto portretas Vilniaus katedroje yra 
vėliau pieštas ir paremtas lenkų tradicija — su siek- 
snine nosim". („Ryto“ dienrašty). 

Cary brangenybių rinkinys, bolševikų turi- 
mas, įkainotas į 264 mil. dol., jos laikomos dėžej, 
elektros vėlomis apiprotoj. Carienės Katrės karūna 
įkainota į 52 mil. dol. 

Pipiežiaus laikrodis. „Popiežius turįs vieną bran- 
gų brangiausiais akmenimis apsegistą laikrodėlį, 
kurs mažiausiai vertas apie 30 milijonų dolerių — 
rašo Chicagos katalikų laikraštis „Draugas“. M. U. 

Lenkų valstiečių būvį vaizduoja šie valdiškos 
anketos (teiravimos) daviniai: Penkiose centro vai- 
vadijose 296 tūkstačiai žemdirbių talpinasi 1 kamba- 
ry, 77 tūk. gyvena 2 kamb. ir tik 4,246 ūkininkai 


tvirtina, 


teturi po 3 kambarius. Tamsių kambarių rasta 580/0, 
pustamsių 239/0 ir tik 19°/o šviesių. Neatidaromų lan- 
gų 409/o, be langelių (fortkos) 83*/o; tik 4 iš 100 ūki- 
ninkai turi krosnis pasidarę, kiti šildos iš virtuvės; 
tik 6 iš 100 turi žieminius langus. Tik 20 iš 100 gry- 
čių turėjo medines grindis 7?/ supuvusių), molines 
turėjo 669/o ir žemines 5?/o, 80 iš 100 aslu rasta ne- 
švariausių; 23/0 visų trobų buvo kiaurais stogais, 
10°% valstiečių gėrė nešvarų vandenį, 67°/o — abejo- 
tiną. Si anketa ištyrė 17639 kumietynus, kur gyvena 
102 tūk. kumiečių ir vaikų (18/o visų Lenkijos ku- 
miečių skaičiaus). Daviniai iš „Przegląd Ubezpieczen 
Społecznych Nr. 4“. Palyginus lenkų ir lietuvių sta- 
tistikos davinius, būtų galima tart katra dvėjų tau- 
tų yra kultūresnė? 

Ar tiesa? Lenkn laikraščiai rašo, kad tarp- 
tautinė komisija „Karty gleboznawczej" (žemės rū- 
šių Žemėlapio) Vašingtone 1927 m. pavedusi lenkų 
prof. Miklaszewski'ui padaryt Lietuvos Žemėlapį, nes 
lietuvių tarpe nebuvę specialisto... ? 


Pernykščios naujienos. 


82*/ Lenkijos gyventojų pernai turėjo mėne- 
sinio uždarbio mažiau per 150 auks. ir 6,5°/ turėjo 
per 1000 auks. daugiau. Amerikos darbininkas dau- 
giau uždirba už Lenkijos darbininką 403?/0. 

Du milijonai protokolų, policijos surašytų, davė 
iždui 37 mil. auk. Vaikus atmetus, matyt, jog kas 
sekmas Lenkijos pilietis buvo nubaustas. 

Cukraus vartojama Varšuvos vaivadijoj 20 kilų, 
Vilniaus v. 8,2 kilų (asmeniui), Danijoj 54 kil. An- 
glijoj 44. 

Lenkų karvės prieningumas 1000 litrų, Latvijos 
1900, Danijos 2000. 

Vištų tenka tūkstančiui gyventojų Lenkijoj 140, 
Danijoj 650, J. Amerikoj 747. 

Auty Lenkijoj 22.000, J. Amerikoj 23 milijonai. 

70 milijonų kaimiečių Lenkijoj gyvena vis vie- 
noj pirkioj, 6 mil. turi po 2 trobas. Grindų trobose 
neturi 339/0 Kielcų ir 7°/o Balstogės apyg. 


ĮVAIRIOS ŽINIOS. 


Žolė amžiui prailginti. Seniausias pasauly 
žmogus, kinietis Li Ching Yun, turįs apie 250 metų, 
kad jis susilaukė tokios gilios senatvės, 
valgydamas tam tikrą žolę. Botanikų nuomone, ši 
žolė („Hydrocotyle Asiatica“) yra seniai pagarsėjusi 
indų ir kinų tarpe, kaipo augalas, prailginantis žmo- 
gaus gyvenimą. Bet tik neseniai anglai ir prancūzai 
mokslininkai suprato tikrai svarbią jos reikšmę. 

Anglų valdžia paskyrė didelę sumą pinigų gam- 
tos institutui Ceylone tolesniam šio augalo tyrinėji- 
mui, nes jau ir dabar medicinoje, augalas skaito- 
mas vienas iš svarbiausiųjų vaistų. 

Ceylono gyventojai yra įsitikinę, kad drambliai 
ilgai gyvena (iki keturių šimtų metų) todel, kad 
daug ėda šios žolės, kurios labai daug auga. šiltų 
kraštų miškuose. 

Kaip kitur saugojamas dorovingumas. 
Niekur, tur būt, taip nekovojama su viešu ištvirki- 
mu ir taip nesaugojamas dorovingumas, kaip Olan- 

dijoj. Kai kurios olandų administracijos įstaigos iš- 
leido tokių įstatymų, kurie gali sukelti tik gardaus 
juoko. Antai vieno nedidelio miestelio burmistras 
įsakė, kad kinematografe vyrai sėdėtų atskirai nuo 
moterų. Mat, kinematografe, rodant paveikslus, tam- 
su ir porelės dažnai nepadoriai elgiasi, net bu- 
čiuojasi. 

Kito miestelio burmistras pasirodė dorovingu- 
mo atžvilgiu dar griežtesnis. Jis įsakė, kad viešose 
vietose: soduose, parkuose ir t. t. jaunos, nevedu- 
sios porelės gali sėdėti ant suolų tik vieno metro 
atstumo vienas nuo kito. Policijai įsakyta daboti, 
kad porelės nesusėstų per arti. 

Knygu pasaulis. Tarptautinė leidėjų stati- 
stika paduoda tokius išeinančių knygų skaičius. 

Pirmą vietą užima Vokietija, kurios kasmeti- 
niai leidiniai siekia 30.000 pavadinimų, t. y. beveik 
lygų prieškariniams laikams. 

Antroj vietoj Anglija, kur išleidžiama po 11000 
knygų kasmet. 

Prancūzijos knygų leidimui neigiamos įtakos 
turėjo Didysis karas sumažinęs leidinių skaičių nuo 
11000 iki 4000; bet dabar ir Prancūzija atsiekė jau 
prieškarinės normas t. y. 11000 tomų kas metai. 

Trys milijonai priklauso vienam. Fordo 
fabrikuose kur gaminami automobiliai dirba 200,000 
žmonių. Darbininkui mokama mažiausiai 6 doleriai 
dienai. Bet iš viso su Fordo pramone surišti 3 mi- 
lijonai jam tarnaujančių žmonių. 

Keliaujas universitetas. Laivu keliaująs 
aplink pasaulį universitetas buvo suorganizuotas 1926 
metais amerikiečių. Universitetas išvažiavo laivu 
„Rymdam“ spalių mėn. 1926 metų. Universiteto ve- 
dėju buvo prof. James E. Lough. Kiekvienas stu- 
dentas sumokėjo po 2500 dolerių kelionės išlaidoms. 
Iš įvairių Amerikos universitetų studentų skaičius 
siekė 450 žmonių, tarp jų 120 moterų. 

Keliaująs universitetas turėjo išeiti nustatytą 
vienerių metų mokslo programą. Tikslas — arčiau 
pažinti svetimas šalis, laboratorijos, gimnastikai sa- 
lės—visi patogumai. 

Universitetui vadovavo 50 profesorių iš visos 
Amerikos Paskaitos skaitomos iš astronomijos, bio- 
logijos, botanikos, ekonomijos, geografijos, istorijos, 
matematikos, žurnalizmo, svetimų kalbu i t. t. 

Du gydytojai ir trys gailestingos seselės lydėjo 
universitetą kelionėje. Savo kelionėje laivas aplankė 
37 šalis Europoj ir Azijoj padarydamas viso 50.000 
mylių kelionėje. Gegužės mėnesy 1927 metais uni- 
versitetas grįžo į Ameriką. 

Amerikos paslaptis. Amerikos mokslinin- 
kas ir įstaigos kasyklų pramonei kelti direktorius 
Tomas Rid šitaip pasakoja apie tai, iš kur atsirado 
Amerikos turtingumas. Jis sako šitaip: 

Gamtoj pilna turtų ir naudingų žmogui dalykų. 
Reikia tik mokėti juos paimti, o paimti turtus ga- 
lima tik darbu ir nusimanymu. Kai dėl darbo tai 
svarbu, kad tuo pačiu darbu būtų galima pasiekti 
daugiausia naudos. Darbas privalo būti taip sutvar- 
kytas, kad nereiktų kartoti be reikalo to paties 
veiksmo. Dėl to tai vandens pakėlimas į namus 
pompa apsieina daug pigiau negu nešiojimas jo 
rankomis su kibiru, nes žmogus su kiekvienu kibiru 
vandens priverstas nešioti ten ir atgal savo kūną. 

, Antras dalykas; darbo reikia suvartoti tik tiek, 
kiek būtinai reikia, kad pasiektumėm tikslą. Jei tvir- 
tas, stiprus vyras nešioja laiškus, tai yra netikslus 

pajėgos naudojimas. Labai svarbu yra darbo specia- 
lizacija. Jeigu žmogus dirba tik vieną kokį ne per- 
daug sudėtingą dalyką, tai jis jį padaro greit ir ge- 
rai. Darbo specializacija Amerikoj pasiekė beveik 
aukščiausio laipsnio..-Taipogi svarbu darbo intensin- 
gumas arba, kaip mes sakom, darbštumas. Visą tai 
suėmus kartu, Rid savo tyrimais nustato šitokią dar- 
bo našumo lentelę: 

Jei kiniečio darbo vaisius prilyginti 1, tai tuo 
pačiu laiku ir tomis pačiomis aplinkybėmis indas 
padarys 1!/4, rusas 2!/>, italas 2*/4, japonas 3!/3, len- 
kas —6, olandas — 7, prancūzas—8!/4, austras—8!/a, 
čekoslovakas — 9!/>, vokletys — 12, belgas—16, an- 
glas—18, kanadietis—20, amerikietis—30. 

Iš čia matom, koks didelis skirtumas tarp mo- 
kyto ir nemokyto darbininko. Amerikietis padaro 
trisdešimt kartų daugiau už rusą. Dėl to tai Ame- 
rikos darbininkas, nors gauna daug kartų daugiau 
už kinietį ar rusą, vis dėlto jis yra pigesnis, nes jo 
darbo našumas 30 kartų didesnis negu kiniečio. 

Apskaičiuota, kad Amerikos automobilių fabri- 
kuose darbas dešimt kartų našesnis negu Europos. 

Netolimos ateities išradimai. Kokių 
išradimų. šiandien laukia žmonija? | šį klausimą 
stengiasi atsakyti Amerikos mokslininkas-inžinierius 
R. Babson. Jis sustatė netolimoj ateity numatomų 
išradimų sąrašą. Stai jie. 

Po metų kitų bus išrasti automobiliai, kurie 
žymiai skirsis nuo šiandieninių taip kaip šiandieniniai 
skiriasi nuo tų, kuriais žmonės važinėjo prieš 30 
metų. Ateities automobiliai turės motorus, kurie ga- 
lės važiuoti į šonus, lygiai taip kaip dabar važiuoja 
į priekį ir užpakalį. Dabartiniai gazolino motorai bū- 
sią pakeisti Dieselio motorais, kurie naudos papras- 
tą naftą vietoj benzino. 

Aviacijoj svarbiausias išradimas būsianti šviesa, 
kuri sugebės pereiti per ūkanas. Jau šiandien oro 
susisiekimo punktai naktims apšviesti vadinamomis 
Neono lempomis, kurios parodo lėktuvams kryptį ir 
nutūpimo vietą. 

Toliau žmonės išmoks sunaudoti saulės šviesą, 
jūrų bangavimą, potvynį ir atostūgį ir žemės šilumą, 
kaipo neišsemiamos pajėgos šaltinius. Elektros srity 
trumpų bangų sunaudojimas padarys pradžią 
naujam laikotarpiui. Prie radio iki šiol buvo varto- 
jomos veik tik ilgos bangos. Tuo tarpu, mokslininkų 
nuomone, trumpos bangos pasižymi nepaprastomis 
ypatybėmis. Kaip tik jos bus tiksliau ištirtos, užgims 
visai nauja elektros pramonės šaka. 

Iš miestų ugnis visai išnyksianti; viskas 
bus pakeista elektra. Ateisiąs laikas, kada įstatymais 
bus draudžiama laikyti namuose ugnis. 

monės išmoks perduoti elektros srovę per didelį 

atstumą. Siluma miestuose bus skirstoma iš didelių 
centralinių apšildymo stočių, kaip tai šiandien jau 
yra su vandentiekiu. 

Prie šių dienų elektros įtaisymų 95 nuošimčiai 
energijos sunaudojami šilumai ir tik 5°/o pačiai švie- 
sai. Ateity būsianti išrasta šalta šviesa. Si šviesa 
bus dvidešimtį kartų pigesnė už šių dienų elektro 
šviesą. 1 

Gal tai utopijos, neįvykdomi dalykai? Pamaty- 
sime. Bet gi prieš keliasdešimtis metų orlaiviai, lėk- 
tuvai ir daug kitų dalykų irgi atrodė utopiški, ne- 
įvykdomi. Kaip šių dienų gyvenimas skiriasi nuo anų 
laikų, taip netolimos ateities gyvenimas žymiai skir- 
sis nuo dabartinio. 

Aparatas nusikaltėliams tardyti. Ame- 
rikietė Elena -Selbi gavo patentą savo iš:astam apa- 
ratui išgauti nusikaltėlių prisipažinimą. Aparatas turi 
dvi kameras. Vienon tamsion kameron sodinamas 
įtartas nusižengimu asmuo, kiton atsisėda tardytojas. 
Nusikaltėlį ir tardytoją skiria plona pertvara, ant 
kurios nusikaltėlio pusėjo nupiešti žmogaus griaučiai. 

Tardytojas kalba megafonan, kuris“ sujungtas 
su griaučių kiaušu. Gaunamas įspūdis, kad su nusi- 
kaltėliu kalba žmogaus griaučiai. Visi įtariamojo at- 
sakymai registruojami specialiu aparatu, kuris taip 
pat yra kiauše. Kiekvienas žodis uždega kiaušo 
akių įdubimuose elektros šviesą. Visa tai išradėjos 
nuomone, turi veikti nusikaltėlio vaizduotę ir pri- 
versią jį sakyti teisybę. 

Aparatas gana keistas, bet vis delto geriau tar- 
dyti tokiu būdu, negu naudoti elektros srove, kaip 
kad daroma kai kuriose žemos kultūros šalyse. 

Pasaulinio ukio krizis. Vokiečių laikraštis 
„Vossische Zeitung“ patalpino platų straipsnį apie 
pasaulinio ūkio krizį ir to krizio priežastis. Laikraštis 
tarp kit ko rašo: 

— Visuose kultūringuose kraštuose milijonai 
žmonių šiandien slankioja be darbo ir badauja, tuo 
tarpu Jungtinių Amerikos valstybių. Kanados ir kitų 
kraštų elevatoriai kupini grūdų, o šiumetinis Pietų 
Amerikos derlius visai neturi pirkėjų. Pasaulis turi 
milijonus tonų grūdų atsargą, o vistik milijonai žmo- 
niu badauja. i 

Kuba neturi kur dėti savo cukrų, Brazilija — 


kavą, Japonija — šilko žaliavą, Olandų — Indija 
gumą, Australija — vilnas, Naujoji Zelandija — svie- 
stą, Rumunija — kviečius. 


Tas pat ir su metalais: vario ir cino kainos ka- 
tastrofingai nukrito, kalnai akmens anglies laukia — 
nesulaukią pirkėjų. Medvilnės rinkoj pilnas apmiri- 
mas: fabrikuose darbininkų skaičius diena iš dienos 
tirpsta. 

Kapitalas jau nebesiverčia laisvai pasaulinėje 
rinkoje, nesudaro naujų produkcijos galimumų, o tik 
remia tai, kas yra iš anksčiau užsilikę. Pinigai pin- 
ga, bet dar tebėra brangūs, kada jų reikia gauti il- 
gesniam terminui. 

Ar visa tai reikštų kapitalistinės santvarkos kri- 
zi? Anaiptol ne Sunkaus ūkiško krizio priežastis glū- 
di ekonominiame nacionalizme, valstybių atsirube- 
žiavime viena nuo kitos aukštomis muitų sienomis. 

Pasaulinio ūkio kriziui pašalinti šaukiami kon- 
gresai ir konferencijos; daug jose kalbama, bet vis- 
kas tuo tarpu tik gražiomis kalbomis ir pasilieka. 
Visi supranta padėties rimtumą, sūpranta, kad taip 
toliau tęstis negali, bet niekas viešai nepasisąko, kad 
muitai ir protekcionizmas gali privesti pasauli prie 
ūkiškos katastrofos. 

Iš kalvių i ministerius pirmininkus. 
Kaip yra žinoma sudaryti naują Svedijos vyriausybę 
pavestas Karoliui Gustavui Ekmanui, laisvamanių 
frakcijos lyderiui. Ekmanas jau kartą buvo Svedijos 
premjeru. Jis labai gabus žmogus, bet švedų spau- 
da pabrėžia, kad esąs demagogas. 

Ekmanas atėjo į aukštą politikos areną iš apa- 
čios. Jis kadaise buvo kalviu. Kalvio profesiją jis 
pakeitė žurnalistika. 191] metais jis buvo išrinktas 
į Švedijos rikstagą, o nuo 1923 m. lyderiauja lai- 
svamaniams. Dabartiniame rikstage laisvamaniai turi 
24 balsus. Viso gi rikstago atstovų yra 230. Bet ri- 
kąagas susideda iš daugybės smulkių frakcijų ir to- 


del 24 atstovai remiami tai vienos tai kitos grupės 
gali net valdyti kraštą. Ypač gi tai moka daryti ta- 
lentingas Ekmanas. 

Moterų rinkimų teisė Prancūzijoj. Pran- 
cūzų parlamento atstovų grupės vadas Marin įnešė 
įstatymo projektą, kuriuo siūlo ne tik suleikti mote- 
rims rinkimų teisę, bet ir uždėti joms rinkimų 
prievolę. 

1.250.000 žmonių mokosi per laiškus. 
Vashingtono žiniomis, Jungtinėse Valstybėse dabar- 
tiniu laiku yra 1.250.000 studentų kurie mokosi per 
laiškus. Tai yra dusyk daugiau negu visi universite- 
tai ir kolegijos turi studentų. Daugiausia korespon- 
dencijų mokyklų, kurios duoda kursus per laiškus, 
yra Chicagoje. Už tas pamokas studentai per metus 
sumoka 60.000.000 dolerių. 

Vilkai vestuvėse. Ispanijoj, netoli Beira Al- 
ta, kaimiečiai turėjo vestuves po atviru dangum; 
buvo prikepta daug žąsų, paršų ir kitokios mėsos. 
Kepsnių kvapą užuodę, atsilankė du išalkę vilkai ir 
puolė prie valgių. Pakol kaimiečiai suieškojo keletą 
surūdijusių šautuvų, vilkai beveik viską suėdė ir dar 
pasigavę po ožiuką nusinešė į mišką. 

Brazilijoj įvyko kruvinu susirėmimų 
tarp ūkininkų ir policijos. Peštynių metų 25 polici- 
ninkai užmušti. Be to, daug žmonių sužeista. 


Laiškas Redakcijai. 


Gerbiamasis Pone Redaktoriau. 


Tamstos vedamame laikraštyje „Vilniaus Žodis“ Nr. 9-10 
korespondencijos iš Švenčionių tilpo neteisingų žinių apie 
Svenčionių lietuvių bendrabutį, jo vadovybę ir auklėtinius. 

Kadangi bendrabučiui svarbu, kad visuomenė apie jį 
turėtų sutinkančių su tiesa žinių, tai prašau duoti vietos 
šiems paaiškinimams. 

Švenčionių lietuvių bendrabutį laiko „Ryto“ draugija. 
Vedėja bendrabučio jau antri metai p. Bronislova Cicėnaitė, 
baigusi Vilniaus lietuvių gimnaziją ir ilgesnį laiką buvusi“ 
Švenčionių gimnazijoje mokytoja. Vedėja gyvena prie ben- 
drabučio ir kasdien keletą kartų esti bendrabutyje. Tiesa, 
eina ir gimnazijos raštininkės pareigas, bet kadangi gimna- 
zija tame pat kieme, tai tos pareigos bendrabutį vesti ne- 
trugdo. 

Prikišamas korespondencijoje vedėjai bendrabučio lan- 
kymas tik kartą per mėnesį arba ir rečiau, visai neatatinka 
tikrovės. Taip pat nieko bendra su tiesa neturi p:sakymas, 
kad „mokiniai, pasijutę be vedėjos, eina galvomis ir visokių 
gražių ir negražių šposų prikrečia“. Apie negražius mokinių 
šposus nieko neteko girdėti nei Ryto valdybai, nei gimna- 
zijos direkcijai. 

Minima korespondencijoje kaipo gera vedėja A. Jurge- 
levičiūtė bendrabučio vedėja niekad nebuvo. Prie bendrabučio 
ilgesnį laiką tarnavo Anielė Jurgelevičiūtė, bet ir tai re ve- 
dėja, tik kaipo ūkio šeimininke. Vedėja ji dėl savo mažo iš- 


„silavinimo ir būti negalėjo. 


Švenčionių Ryto Valdybos vardu. 


A. PETRAITIS 
` vice-pirmininkas. @ 
V/27, 1930 m. Švenčionys. 


ŽODIS KORESPONDENTAMS. 


Šiam numeriui nors ir esame gavę daugiau 
korespondencijų, bet jų nepatikrinus nespausdiname, 
nes rašytos mums asmeniškai nepažįstamų asmenų. 
Kaip matyti iš p. A. Petraičio laiško, tilpusi perei- 

tame numeryje korespondencija iš Švenčionių apie 
gimnazijos bendrabutį neatatinka tikrybę. Pilnai ti- 
kime Švenčionių Gimnazijos direktoriu, lojaliai ži- 
nute atitaisome, mums visai nerūpėjo.ką nors įžeisti, 
o tik bendrabučio tvarka. Sunku buvo ir tikėti, 
kad aprašyti faktai visai neteisingi. Dabar linkę 
esame manyti, kad tas korespondentas rašė grynai 
asmeniškais sumetimais, ar gal ir dar blogesni 
tikslą turėjo. Visi korespondentai prašomi rašyti tei- 
singai, paduoti tikrus faktus, gali pasirašyti kaip 
nori, bet turi paduoti savo vardą, pavardę ir adresą. 
Jei paduotos žinios pasirodys neteisingos, tai atsa- 
komybę už tokias žinias turės imti patys korespon- 
dentai. Red. 


"Gerb. „Vilniaus Žodžio“ Redakcija! 


V. D. G. mokinių „Vytauto“ kuopos vardu prašome 
Gerb. Redakciją įdėti savo laikraštyje mūsų reiškiamą širdin- 
gą padėką p. A. Krutuliui, gausiai padėjusiam mums pami- 
nėti Vytauto Didžiojo 500 metų mirties sukaktuves. 


„VYTAUTO“ KUOPOS VALDYBA 


„Vilniuje, 1930—V—30 d. 
Vytauto Didžiojo met. 


Redakcijos atsakymai. 


Akiplėšai. Straipsnis gautas vėlai, tilps kitame nu- 
meryje. 

Kores pondentam s. Žiūrėk „Žodį korespon- 
dentams. 


Redakcijai atsiųstos naujos knygos. 
Rapolas Mackevičius. Pilkieji Didvy- 
riai. II dalis. 
Vilnius, Vytauło Didžiojo Metai. 


G. SKAITYTOJŲ DĖMESIUI. 


Kadangi Redakcijos adresas bus pa- 
keistas tai laiškus ir prenumeratą prašo- 
me siųsti p. M. Šiapelienės knygynui Wilno, 
ul. Dominikanska Nr 13, Ksiegarnia Szła- 
pelisowej „Vilniaus Žodis“, 


M. ŠLAPELIENĖS 


LIETUVIŲ KNYGYNAS 
Vilniuje, Daminykonų g. Nr. 13. 


Knygynė gaunamos visos naujausios knygos, visi mokyklų 
vadovėliai ir visi Vilniaus lietuvių laikraščiai. 
Knygyne galima užsiprenumeruoti „Vilniaus Žodis“ 


Už leidėją ir atsak. redaktorių Aleksandras Birinčikas. 


M. ŠLAPELIENĖS 


LIETUVIŲ KNYGYNAS 
(įsteigtas 1906 m.) 
SEA ALOIESEISAKS TE ENTEU O) Ei 


Vilniuje, Daminykonų g. Ne 13 


SIŪLO NAUJIENAS: Kaina 
1. J. Kraševskis. Karalių motyna. Istorijos romanas 

1--Il tomas $ i > y . 6.— 
2, Darbai ir dienos. Humanitarinių mokslų fa- 

kulteto literaturos skyrius Ne 1 6.— 
3. Kalba Ne 1 3 n 2 > a + 3— 
4. A. Ješmanta. Poška, Stanevičia, Valiunas, Straz- 

das ir jų raštai ži 
5. V. Blasco Ibanez. Kraujas ir smiltys —romanas 2.— 
6. Akiras. Kaimo vestuvininkai 1.— 
7. J. O. Curvood. Meškinas Tiras—nuotykiai Kanados 

miškuose t 3,50 
8. Edgar Walace. Mėlynoji. ranka—apysaka 3.50 
9. Fridland. Už uždarų durų. Gydytojo venerologo už- 

rašai 3 3.— 
10. Dr. D. Alseika. Vytauto Didžiojo sumanymas vaini- 

kuotis Lietuvos Karaliaus vainiku ABS) 
11. J. Norkus. Vytautas didysis Lietuvos Kunigaikštis . 2— 
12. P. Vieštautas. Vytautas Didysis BS) 
13. L. Tolstojus. Kazokai . PL 250 
14. AR. Lichtenberg. Mano mažas Trottas—romanas 2— 
15. Pr. Naruševičius. Gyvenimo kova—romanas. 4— 
16. Pirmasis dešitmetis—18 poetų , $ . 6.— 
17. Dobilas. Kur laimė? 5 v. drama Ė A A B 
18. V. Petronis, Mūsų rykštė. 3 v. drama 1.50 
19. Rakšties-Rakštys. Satiros ir juokař . 2 
20. V. Hugo. Paryžiaus Katedra I-III! . G= 
21. A. Diumas. Trys muškietininkai 1—!!-—II g= 
22. J, London. Trys širdys romanas |--1l 5.— 
23. A. Diumas. Grapas Montekristas 6 tomai 20.— 
24. J. Grūšas. Ponia Bertulienė 4 P . 3— 
25. J. Paukštelis. Vidurnaklių baladė : 40 
26. H. Sienkievičius. Dykumose ir geriose ST TA 
272 Quo vadis 3 kn.—6 tomai 12.— 
28. K. Stiklius. Pirmasis degtindaris—komedija . E 
29. P. Vaičiunas. Nuodėmingas angelas—drama , 2.50 
30. 5 Patriotai 4 v. PRIS 2.75 
31. 4 Sudrumstoji ramybė 4 v. drama 2.50 
32. Seirijų Juozas. Laimės galė RB) 
834 Moterims neišsimeluosi 3 v. ko- 

medija 1.50 
34. J. Džigas. Žemaitijos žiedas . 3— 
35. Nalis ir Damajantė, fragmentas iš indų Mahabha- 

ratos epo 175, 
36. P. Ruseckas Alpėsė— -kalnai —žmones—legendos 2— 
37. V. Bridžas. Žmogus iš niekur, romanas Bir 
38. Edgas Wallace. Veidas tamsoje I—ll . AE 
39. Rider Haggard. Daktaras Ternas, romanas . Ža 
40. Stefan Zweig. Baimė—novele . IK 
41. Marcel Dupont. Užčiauptos lūpos—romanas. Eik 
42.  Mazelis. Žmogus 3 1.50 
43. Wells. Pasaulių karas 
44. Kar} May . Aa 
45 Pasimokykime ir juokdamies, iš įvairių tautų ju- 

moro srities 3 ; k z DS 


(Bus daugiau). 


NAUJA KNYGA 


„Aš viską Žinau“ 
Svetimų žodžių išaiškinimas 360 pusl. 
Kaina 5 auks. 


„ZORZOS“ spaustuvė, Vilniuje. 


